प्रेम के सुभाव – Anjoria\n– रामदेव शुक्ल\nमीतू हम दूनू जने उहाँ पहुंचि गइल बानी जाँ, जहाँ से लवटले के कवनो राहि नइखे बँचल। अगहीं बढ़े के बा, चाहे एहर बढ़ि चलल जा, चाहे ओहर। बोलऽ कवने ओर चलल जाव?\nमीता के लिलार चमकि उठल। कहली- ”तहार कहल आ हमार सूनल, ई कबसे हो रहल बा? बाकि एक बात पक्का बा कि हमार मतारी हमके जवन मंतर दिहले बाड़ी, ओकरा से हटि के हम कवनियो राह नाहीं धरबि। देबू कहलें- ऊ कवन मंतर हऽ?“। हमार माई कहलस- ”ए बेटी बिना परेम के बियाह सबसे बड़का पाप।“ हम पुछनीं- ”माई, ई हमसे काहें कहत बाड़ू? माई एक चुप्प तऽ सौ चुप्प।“ कुछ दिन बीति गइल तब एक बेर हम बाति के घुमा के पुछनीं- ”तहार बियाह के करावल? माई फेरू चुप। हम पुछनीं- अगुवा के रहल?“ माई के मौन टूटल- ई कुलि जानि के का करबू? हमन के जनमते इहे घुट्टी पियावल जा कि बेटी आन के घरे के बासन हई। जेतना जल्दी माई बाप के घर से अपने घरे पहुँचि जासु, ओतने नीमन। अब ई मति पूछऽ कि लइकी के आपन घर कहाँ बा? जँहवाँ मतारी बाप डोली में बइठा के भेजि दें, ऊ घर बेटी के आपन भइल। हम पुछनीं- ”मतारी बाप कइसे जानें कि लइकिया के कहाँ भेजे के बा? माई बतवली कि नाऊ बारी बाभन, उपरोहित केहू बता दे कि फलाना गाँव में फलाना अदिमी के होनिहरगर बा। बेटी के बाप भाई भतीजा के साथे जाके लइका देखि आवे। दर दहेज, दिन बार धरा जाव। तब लइकनी का केहू से जानकारी मिले कि तहार बियाह फलाने दिन के होई। बेटी के हिम्मति नाहीं रहे कि मुँह खोलें। एतना लइकई में बियाह होखे कि कुछु बुझइबे नाहीं करे। केतना जनी ससुरा जाके नइहर कबो लवटबो नाहीं करें। कहत कहत माई के कंठ गहबर हो गइल।“\nना जाने केतना लइकी के दुखदरद माई की कंठ से रोवाई बनि के फूटत रहल आ आँखी से बहत रहल। बहुत मनवले पोल्हवले की बाद माई चुपाइल। अगिले दिने हमसे कहलसि अब जमाना बदलि गइल बा। लइकी पढ़त लिखत बाड़ी। बालिग भइले पर बियाह के बाति चलति बा। बाकि अबहिनो बियाह खोजल आ पक्का कइल बेटी के बाप-भाई-नातहित के हाथ में बा।\nबोलत बोलत माई चुपा गइलि। एह बेर हम ओकरे आँखी में आँखि डारि के पुछनीं- ”तें अपने बियाह से सुखी नाहीं भइले। बाबूजी से प्रेम नाहीं कइले? उनसे प्रेम नाहीं करेले?“\nमाई कहलसि- ”सुखी भइनीं। अब्बो सुखी बानीं। तोहार बाबूजी से हमके का नाही मिलल? धन दउलत, मान मरजाद, बेटा बेटी का नाहीं मिलल? उनके एइसन पति पाके कौनो दुख कइसे होई?“\nहम कहनीं- ”तब काहें कहत बाड़े कि बिना प्रेम के बियाह पाप हऽ?“\nमाई मुसुकइली। कहली- ”हम तहनपाच खातिर कहत बानीं। नवका जबाना बा। पढ़त लिखत बाड़ू। नोकरी चकरी करबू त बियाह की मामला में पुरनका चाल कइसे चलबू? तहरी साथे पढ़े वाली लइकी लोग बियाह के बारे में का सोचेली, जनते होखबू। एही से कहनी हँऽ कि सोचि बूझि के चलिहऽ। तहार बाबूजी बहुत दिन से तहरी लायक लइका खोजि रहल बानें। हमसे कुछ कहेलें नाहीं, बाकिर भितरे फिकिर में घुलत रहेलें।\nहम अचक्के पुछि परनीं- तें लइकई में केहू से परेम कइले रहले?“\nमाई हँसि के कहलसि- ”हमन के बियाह प्रेम कइले की उमिर में नाहीं भइल, पुतरी खेले वाली उमिर में भइल। हमार माई बतावे कि हम त माड़ों में सूति के ढिमिला गइनीं, मेहरारू उठाके बइठवली सँ। तब सेनुरदान भइल।“\nमीता के बात सुनि के देबू कहलें- ”तहरी माई के मंतर सबकी जिनगी के मंतर होखे के चाहीं। आ हमरे तहरे जिनगी के मंतर त ई बटले बा। बाकि….।“\n”बाकि का? मंतर बा त बाऽ। न पाछे लवटले के न जगह बा, न पाछा लवटले क जरूरत बा। आगे बढ़ऽ।“ मीता देबू के ललकरली।\nदेबू कहलें- ”एतना सोझ राहि नइखे मीता। तहार बाबूजी के जिनगी के सवाल बा।“\nमीता झमकि के बोलि परली- ”उनके जिनगी के सवाल ओहर बा, त हमरे तहरे दूगो जिनगी के सवाल एहर बा। एगो जिनगी बचावे खातिर दूगो के आगी में काहें झोंकि दीहल जाव?“\n”अबहिन किरोध में बाड़ू। एह् आगी से बहरा निकड़ि के सोचबू त समुझि जइबू कि हमरे तहरे आ बाबूजी के सोच में का फरक बा। बाबूजी के न एतना मानसिक विकास भइल बा आ न एतनी पढ़ाई लिखाई के सुविधा मिलल बा। उनके सोच ओइसने बा। जइसन उनके बाबूजी के रहल आ उनकऽ आजा परपाजा के रहल। ओह लोगन के विकास ईहे मानल जाई कि जनमते लइकनी के मुवा दिहले के अपराध मानल लोग। अब के धनीमानी माई बाप व गरभवे में बेटी के मरवा देत बा।“\nमीता गहिर साँस छोड़ली। कहली- ”अपने जिनगी के डोर अपने हाथ में न रहे, एइसन जियले से अच्छा त ऊहे रहल कि जियहीं ना दीहल जाव।“\n”बस करऽ मीता। जिनगी से बड़हन, जिनगी से अनमोल कवनो चीज नाहीं बा। जिनगी बाचल रही त केतनों ऊँच उड़ान भरल जा सकेले। रहल बात एह समय के त हमन के का करे के चाहीं? हम चाहत बानीं, एक बेर तहरी माई से बतियावल। उनसे बतियवले की बाद कुछ फरियाई।“ कहि के देबू मीता के अँखिये से दुलारि दिहलें। कहलें- ”माई से पूछि के बतइहऽ कि\nकहाँ हमसे भेंट होई। तहरी घरे हमार गइल ठीक नाहीं रही। बाबूजी के जीव दुखावल नइखीं चाहत।“\nसंजोग एइसन भइल कि बाबूजी दू दिन खातिर अन्ते गइलें। मीता देबू के अपनी घरवे बोला लिहली।\nमीता आ देबू के मन के बात उनके मतारी से जियादे के जानी। मनही मने ऊ गौरा पार्वती से मनावत रहें कि ई जोड़ी बिछुड़े ना पावे। बाकि ऊ अपने सवाँग के सुभाव जानत हई। उनके आन्हर परेम एतना दिन से सहि रहल बाड़ी। एक दिन बात चला दिहली- ”एजी, बबुनी एतना पढ़ि लिहली। अब अपने लायक लइका से बियाह करे के सुविधा उनके मिले के चाहीं।“ सुनते मीता के बाबूजी चिकरले ”कवनो लइका खोजि लिहले बा का? माई बेटी मिलि के कवनो परपंच रचले बाड़ू सो का? एइसन होखे त सुनिले- हमरी मउवत के बादे हमरी बेटी के एइसन बियाह हो पाई।“ कई दिन ले मरद-मेहरारू में अनबोलता रहल। हारि-पांछि के मीता के माई सब बात बेटी से बता दिहली। अपनी ओर से ईहो चेता दिहली कि तहन पाच अपनी मरजी से बियाह करे के सोचबऽ जा ओसे पहिलहीं तहार बाबूजी परान तेयागि दीहें। ओकरे बाद हमार का होई, सोचि लीहऽ जा। मीता सब बात देबू से बता दिहली।\nसब कुछ जानि समुझि के मीता आ देबू आपस में राय कइले रहलें कि माई से बतिया के कवनो रस्ता सोचल जाई। देबू मीता की माई से हाथ जोरि के कहलें – ”तब आपे कवनो उपाइ बताईं। हमन के एतना दिन से एक दुसरे के जानत चीन्हत बानीं। बियाह कइल चाहत बानीं, बाकि एह सूरत में बियाह कइले के सोचियो नाहीं सकल जाला कि बाबू जी के जान चलि जाव। एइसन नौबत आवे ओकरे पहिले बियाह के बतिये भुला जाइल जाई।“\nतड़पि उठली मीता-एतना आगे बढ़ले का बाद तूँ का बूझऽ ताड़ऽ कि बियाह से पाछे हटल जा सकेला?\nदेबू मुँह खोले, ओसे पहिलही मीता के माई बोलि परली- देबू बेटा। मीता त बउरा गइल बाड़ी। हमरा तहरी बुद्धि विद्या पर भरोसा बा। हम मरत दम तक तोहन लोगन के साथ देबे के तइयार बानीं। तू जानत बाड़ऽ कि मीता के एक जने भाई बाड़ें? उनके कब्बो देखले बाड़ऽ?\nदेबू कहलें- ”नाहीं माई, न उनके देखले बानीं, न उनके नाँव सुनले बानीं। मीता कबो बतइबो नाहीं कइली।“\nमीता के बाबूजी जेसे परेम करेलें ओपर आपन एतना अधिकार मानेलें कि ओकर उठल बइठल व बोलल-चालल, खाइल-पियल, ओढ़ल-पहिरल, सोचल-बिचारल सब कुछ उनही की मरजी से होखे।\nमीता के कपड़ा-लत्ता पर टोका टोकी नाही करें, इनके खाइल-पियल हमरी साथे होखे, बाकि बेटा के पलभर आँखि के ओट नाहीं होखे दीहल चाहें। लइकवा छोट रहल, तबले त बाप के इसारा पर नाचल। जब बड़ होखे लागल आ स्कूल के ओकर आपन साथी सँघाती बने लगलें त बाप से फरके रहे लागल। बाप चाहें कि बेटा अउरी केहू से न बोले, न बतियावे। उनही की लग्गे रहे, उनही के साथे खानपान करे, उनही के लग्गे बइठे सूते। लइकवा के जीव उबिया गइल त एक दिन स्कूले से भागि गइल। भगवान सोझ रहलें कि राही में हमरे भाई से भेंट हो गइल। मामा की साथे जाके ममहर में रहे लागल। हमार भाई आके हमसे बतवलें कि हमार बेटउवा अपने बाप से एतना चिढ़ि गइल बा कि उनके मुँह नइखे देखल चाहत।\nबाप सुनलें त खूब लालपियर भइलें, कहलें- हमार बेटा होके हमही से टेढ़ रही?\nहमार भाई समुझवलें- लइकन के अपने ढंग से सोचले समुझले के मौका देबे के चाहीं। कवनो लेखा बाप एह बात पर राजी भइलें कि बेटा सहर के स्कूल में पढ़ाई करो आ हास्टल में रहो। कई बरिस भइल छुट्टियो में हमार बाबू घरे नाहीं आवेलें। मामा घरे जालें चाहे कवनो साथी किहाँ चलि जालें। एतना बता के मीता के माई चुपा गइलीं। उनके आँखि ढ़बढ़िया गइल। कुछ देर केहू कुछ ना बोलि पावल।\nदेबू कहलें- बाबूजी के दुख बुझले के कोसिस करे के चाहीं। जवन अदिमी बेटा के एको पलछिन अलगे करे के तेयार न होखे ओही का जब ई पता चलल कि बेटा उनके देखल नइखे चाहत, त उनके जीवन कइसन भइल होई? ऊ कवने लेखा तीहा धरत होइहें? उनके दुख केतना बेथाह होई?\nमीता के लेकार फूटल- ”अच्छा, माई, तें बताउ, का तोहरो उप्पर बाबूजी के एइसने परेम रहल? एही लेखा अपनी मरजी के गुलाम बना के तोके रखलें ?\nमीता के माई बेटी कावर ताकते रहि गइली। कुछ देर बाद पुछली- तूँ त पढ़ि-लिखि के एतना हुनरगर हो गइल बाड़ू। तहरा का बुझाला? हमार कवनो आपन इच्छा कबो देखले बाड़ू? हमन के ऊ बाछी रहनीं जेकर पगहा माई बाप जेकरे हाथ थमा दीहल ओही के पाछे पाछे जाके ओकरे खूँटा पर बन्हा गइलीं। एक बात अउर सुनिलऽ अगर कब्बो ऊ बाछी पगहा तुराके भागि के नइहर चलि आवें त भाई-बाप खरहरा उठाके मारत पीटत ओही खूँटा पर पहुँचा के दम लें।“\nएकर मतलब कि ”तूँ जनम भर अपनी ओर से कवनो इच्छा करबे नाहीं कइलू?“\nबेटी के बात सुनिके मतारी कहली- इच्छा भइबे नाहीं कइल ए बेटी। जवन तहरे बाप के इच्छा, तवने हमार।\n”माई तूँ झूठ बोलि रहल बाड़ू।“\nदेबू मीता के मुँह देखत रहि गइलें। मीता अपनी माई की आँखि में झाँकत रहि गइली। माई के चेहरा पाथर के हो गइल रहल। ओह घरी बुझाइल कि तीनों जने साँसो लिहल भुला गइल रहलें।तीनो जने के भित्तर केतना केतना हाहाकार उठत रहल, एकर लेखा जोखा केकरे बस के बात बा!\nदेबू ओह पाथर चेहरा के ताप सहि नाहीं पवलें। कहलें- ”माई, आदमी इच्छा के मूरत होला। हर छन एक न एक इच्छा मन में उपजत रहेला। एइसन कइसे हो सकेला कि रउवाँ मन में कब्बो कवनो इच्छा उपजले ना होखे। मीता ठीक कहि रहल बाड़ी। रउवाँ आपन साँच छिपा रहल बानीं। साँच बात बताईं।“\n”तू ठीक कहत बाड़ऽ। मरद होके जनमल बाड़ऽऽ नऽ?“ बिना इच्छा के जीयल मरद का जानें? आ कइसे जानें? उनकर त पालन पोषन एह रूप में कइल जाला कि घर के सब लोग, बेटा के हर इच्छा के पुरावे खातिर काम करें। हमार बाप कहें- ”लइकन के मन बादशाही होला। जबले लइका अपने से नीक बाउर चेते वाला ना हो जा, तबले ओकर बात टारे के नाहीं चाहीं।“ त एइसन मयगर रहलें हमार बाप। बाकिर कब्बो हम उनके मुँह से ई ना सुनले रहलीं कि ”लइकी के मन बादशाही होला। लइकी होके जनमले के मतलब होत रहे, आन की इच्छा के आपन इच्छा मनले के टरेनिंग। एही के संस्कार कहल जात रहल।“\nमाई के पाथर चेहरा पिघलि गइल। मुसुकइली आ कहली-हम अपनी मीता के एइसन संस्कार नइखीं दिहले। हम इनके ई सिखवले बानीं कि अपनी इच्छा के दूसरे पर लदले के कोसिस जनि करिहऽ, बाकि दुसरे के नजायज इच्छा के अपने उप्पर लदाए मति दीहऽ। तू इनके जानत बाड़ऽ। ईहो जानि गइल होखब कि “मीता न आपन इच्छा दुसरे पर लादेली, न दुसरे के इच्छा के गुलाम बनेली।“\nदेबू खुलि के हँसि पड़लें। कहलें- माई एतना त हमहूँ पढ़ले आ समुझले बानीं कि परेम के मतलबे होला, जेसे परेम होखे ओसे ओसही होखे, अपनी इच्छा के गुलाम बना के परेम नाहीं कइल जा सकेला, बाकिर व्यवहार में एइसन कहाँ लउकेला?\nमीता बोलि परली- ”काहें, लउकत नइखे? सोझहीं त बाड़ी हमार माई? एही से न हम कहनी हँ कि माई झूठ बोलि रहल बाड़ी।\nमाई के तनाव हल्लुक हो गइल रहल। कहली- चुप रहु। अच्छा मान लेत हईं, झूठ कहनी हँऽ।“ बाकि हम तोहके जवन सिखवले बानी ऊ त साँच बा नऽ? अब तू जा देबू मिलिके के सोचऽ जा कि कइसे तोहन लोग के बियाह हो जाय आ तहरी बाबूजी के जिनगी बाँचल रहि जा।\nमीता जोर से साँस लिहली। बुझाइल कि बाबू जी के लवटले पर उनसे बतियावे खातिर साहस अपने भित्तर खींचि रहल बाड़ी। देबू कुछ नाहीं बोल पवले। चुपचाप गुनत मथत रहलें। माई पारापारी दूनू जने के मुँह ताकत रहली। अपनहीं चुप्पी तुरली- तहन पाच खूब पढ़ल लिखल बाड़ऽ जा। आपन ऊँच-नीच सोचे वाला त बटले बाड़ जा, अउरियो लोग के जिनगी राहि पर लगावे के लियाकत बा। बाबूजी के एगो अउरी पच्छ बा जवने के भुलाइल ठीक नइखे।\nदेबू पुछलें- ”ऊ कवन पच्छ हऽ?\nमाई कहलीं- जे अदिमी बेटी के बियाह अपनी मरजी से न कइले पर जान देबे के तेयार बा, ऊहे बेटी के एतना पढ़ावल कइसे?\nदेबू अचकचा गइलें। कहलें- ”एह बात पर त हमार धेयान गइले नाहीं रहल। ई त घोर अचरज के बात बा। एइसन अजगुत कइसे हो गइल?“\nमाई मीता की ओर देखि के कहली- ”इनहीं से पूछि लऽ।“\nमीता के उफान उतरि गइल रहे। कहली- ”बाबूजी के चलित त हमार पढ़ाई ओतने रहि जाइत जेतना गाँव के मिडिल स्कूल में भइल। तकदीर साथ दिहलस। जूनियर हाईस्कूल में जिला में सबसे जियादे नंबर हमार रहल। हाईस्कूल में पढ़े खातिर हमके वजीफा मिले वाला रहल। बाबूजी कहलें- घरहीं पढ़ि के हाईस्कूल के परीक्षा देबू तब्बो फस्ट अइबू। माई की लगे रोवले से कौनो काम बने वाला नाहीं रहल। हम चिट्ठी लिखि के मामा के बोलवनीं। मामा अइलें। बाबूजी हठ नाहीं छोड़ें त मामा कहलें- ”रउवाँ पूरा जिला में नाक कटवावे पर उतारू हो गइल बानीं। जिला में टाप करे वाली लइकी के नाँव सरकारी हाईस्कूल में लिखाई, ई सब जानत बा। जब प्रिंसिपल के मालूम होई कि एतना तेज लइकी के बाप एतना गँवार बाड़ें, त अखबारों में नाँव छपि जाई, ओकरे नीचे छपाई कि देखल जाव, एह जबाना में एइसनो लोग बा।“ हम सब के जगहँसाई होखी। बेटी के जिनगी बरबाद होखी, तवन कलंक अलगे।\nनकिये कटइले की डर से त बाबूजी घर से बहरा जाए नाहीं दीहल चाहत रहले। जब ई जनलें कि नाहीं पढ़वले पर अउर बेइज्जती होई तब शहर भेजे के तेयार भइलें। मामा ले जाके सरकारी हाईस्कूल में नाँव लिखवलें, हास्टल में जगहि दियवलें आ ओइजा की प्रिंसिपल से हमार कुलि हाल बतवलें। ऊ कहली- ”इनके बाबू जी से कहि दीहऽ कि हम इनके अपने बेटी बना के राखबि आ पढ़ाइबि। प्रिंसिपल जवन कहली तवन एह लेखा पूरा कइली कि कुछुए दिन बाद हास्टल छोड़ा के हमके अपनी घरे में राखि लिहली।\nकवने लेखा हमरी साथे मेहनत कके हमके हाईस्कूल में बोर्ड परीक्षा में प्रदेश में तिसरी जगहि लेबे लायक बना दिहली, एकर लमहर कथा बा। एकर सुफल ई भइल कि हमरे माई-बाबूजी के बोला के जिला के कलक्टर साहेब एतनी बुधि आगर बेटी जनमवले खातिर माला पहिरवलें आ शाल ओढ़वले। तब बाबूजी का बुझाइल कि बेटी के आगे पढ़वले से केतना फैदा हो सकेला। ओकरे आगे इंटर आ बीए तक ले पढ़ाई हम बिना घर से खर्चा लिहले अपनी दुसरकी महतारी ओही प्रधानाचार्या की देखरेख में पूरा कके यूनिवर्सिटी में आ गइनीं, कइसे एम0ए0 भइल, अब रिसर्च हो रहल बा, ई सब तोहरा से जियादे के जानी?“ एतना मान-सनमान हमरी वजह से बाबूजी के मिलल कि लोग से हमार बखान करत अघइबे नाहीं करें। माई जनली कि हमरे जोग दमाद खोजे खातिर बाबूजी परेसान बाड़ें। हमसे कहली तब हम अपने आ तहरे बारे में बतवनीं। माई समुझली कि बेटी के पढ़ाई लिखाई आ आदर सनमान से बाबूजी के मन बदलि गइल होई। एक राति बिना हमार तहार नाँव लिहले बाबू से पुछली कि बचिया अपने जोग पढ़ल गुनल अदिमी से बियाह कइल चाहे त कइसन रही? ओकरे बाद का भइल जानते बाड़ऽ। दूनू जने उनके हठ के आगि में झँउसात बानीं। हमने के नाहीं, अब त माइयो झँउसा रहल बाड़ी।\nमीता बात कहि के चुपा कइलीं। बुझाइल कि अब कुछ कहे-सुने के रहि नाहीं गइल बा। देबू के चेहरा अउरी गम्हीर हो गइल। माई दूनू के चेहरा पढ़ली आ हुलसि के कहली- ”ए धिया का गुनावनि कइले बाड़ू। हमरे बिसवास पर भरोसा करऽ। तहन के बियाह होके रही, हमार चाहे जवन गति बने।“\nमीता का बुझाइल कि माई छछात दुर्गा हो गइली।\nमीता सचेत हो गइली। कहली- ”माई तहार बिसवास हमन खातिर सबसे अनमोल बा। हमन के फिकिर दूसर बा। हमन के बियाह तब्बे कइल चाहबि जा, जब तहार आ बाबूजी के सोगहग असिरबाद मिलि जाई। एक दुसरे की देहि के लालच हमन के प्रेम के आधार नइखे। बियाह सबकी सनमति से होई, तब्बे होई। भागि पराके, बाबूजी के जीव दुखा के बियाह कइले की बदले हमन एसहूँ रहि सकीलें।“\nगाँव में पोस्टमैन साहेब हफ्ता दस दिन में कब्बो एक दिन आवेलें। अइलें, आ मीता के नाँव के बड़हन लिफाफा रजिस्ट्री वाला ले अइलें। दुआर पर बाबूजी के हाथ में देके एगो कागद बढ़ा के कहलें- ”हे पर दसखत कऽ दीहल जाव।“ बाबूजी लिफाफा पर लिखल नाँव पता पढ़लें। चिट्ठी पावे वाला के नाँव लिखल रहल मीता। उनकर पता रहल, मार्फत श्री निवास शर्मा। ओकरे नीचे गाँव डाकखाना, जिला सब लिखल रहल। बाबू जी लिफाफा आ रसीद वाला कागद पोस्टमैन के थमा के कहलें – ”ई हमरे नाँव के चिट्ठी नाहीं हवे। भित्तर से जनाना लोग के बोल के दे दऽ आ ओही लोग से दसखत करा लऽ।“ लिफाफा लवटावत में लौछेड़े भेजे वाला के नावे पता पढ़ि लिहलें। बुझाइल कि उनके बेटा के नाँव लिखल बा। कई साल हो गइल बाप-बेटा के देखा देखी नाहीं भइल। मन में कचोट ऊठल बाकि भितरे घोंटि लिहलें। सोचि लिहलें कि कहीं रहे, भले रहे। चिट्ठी आइल बा। कवनो बतावे लाएक बात होई त मतारी बेटी बतइबे करिहें। भित्तर के ई हालि कि लिफाफा खोलि के मीता भाई के बियाह के नेवता पढ़ली। दुबारा पढ़ली। तिसरी बेर पढ़ली। हर बेर उनके चेहरा के रंग बदलत गइल। उनके माई बेटी के मुँह देखत रहि गइली। बेटी अपनी ओर से कुछ नाहीं बतवली त माई पुछली- ”कस रे, केकर चिट्ठी हवे आ एइसन का लिखल बा कि तोर बोलिए बन्न हो गइल।“\nमीता कहली- ”जब जनबू कि एह चिट्ठी में का लिखल बा, त तहरो हालि ऊहे हो जाई, जवन हमार भइल बा।“\nमाई कहली- ”अच्छा, बताउ का लिखल बा। जवन हालि होई तवन होई। बात बताउ पहिले।“\nमीता कहली- ”करेजा कस के सुनऽ, तहरी बेटा के बियाह हो गइल। ओही के नेवता हऽ।“ बाबूजी के नाव से नइखे आइल, बाबूजी के मार्फत हमरे नाँव से आइल बा। बियाह कचहरी में भइल। तहरी पतोह के नाँव हऽ सोनी। ऊ कहाँ के हई, उनके माई-बाप के हऽ कुछ नइखे लिखल। तोहरे बाबू की ओर से ईहे लिखाइल बाकि सोनी से हमरे बियाह की खुशी में दस जून के जुहू बीच के सन एंड सैंड होटल में दावत में आके हमन के असीसल जाव। दस तारीख बितले पाँच दिन हो गइल। अब हम चहबो करीं त गइले के कवनो जोगाड़ नइखे।\nमीता एक्के साँसे एतना बोलि के चुपा कइली। उनके माई कुछ देर चुपाइल रहली आ अचक्के ठठा के हँसे लगली।\nमीता चिहा के पुछली- ”काहें हँसत बाड़े?“\nमाई कहली- ”हँसत बानी तहरी बाबूजी के बात सोचि के। अबहिन त तहरिये बियाहे की बात पर परान तेजत रहलें हा, अब बेटा के एइसन बियाह के बात सुनिहें तब उनकर कवन गति होई?“\nमीता कहली- अपने बाबूजी के हम जेतना जानि पवले बानीं ओह हिसाब से बेटा के ऊ अपने मन से निकालि दिहले बानें। जब बाप-बेटा में कवनो लगाई छुवाई कब्बो नाहीं रहल त ऊ चाहे जवन करें, बाबूजी के ठेंगा से। खा-पीके सुता परि गइल त मीता के माई बहरे निकड़ि के पति के सिरहाने खड़ा भइली।\nऊ सूतल रहलें त जगावे के परत। जागले रहलें। उठि के बइठि गइलें। पुछलें- ”कुछ कहे के बा? आवऽ बइठि जा।“\nमीता के माई का बुझाइल कि मालिक के बोली पहिले जइसन कड़क नाहीं रहि गइल बा। एह नरमी के कारन का हो सकेला? जवन कारन होखे, हम जवन बात कहे आइल बानीं ओकरे खातिर ठीके बा। कहली- ”आजु ले कब्बो अपने के साथ दुआर पर खटिया पर बइठल बानीं कि बइठीं। रउवाँ जनलीं हँऽ भेजे वाला नाव उनहीं के रहुवे। का लिखल बा चिट्ठी में?“ मीता बतवली हऽ कि बाबू के बियाह बंबई में कवनो सोनी नाव की लइकी से भइल बा। ओही की खुशी में दावत रहल पाँच दिन पहिले।\n”एकर मतलब ई भइल कि तहार बाबू मीता के दावत में बोलावल नाहीं चाहत रहलें। एह चिट्ठी से हमके-तहके बतावल चहलें कि अपनी मनमरजी से ऊ आपन बियाह कऽ लिहले बाड़ें।“ मालिक की बोली में न दुख बुझाइल, न सुख। अगिले छन मीता के माई अचरज से भरि गइली जब सुनली- ”अब पतोहि उतरले के तेयारी आराम से करिहऽ। कब्बो न कब्बो त तहार बाबू तहरी पतोह के लेके अइबे करिहें। ईहो हो सकेला कि नाती भइले कि बादि आवें।“\nमीता के माई अदकि गइली। ई सोचि के सका गइली कि बुढ़वा पगला गइल का? न त एतना नरमी से ई कबो बतियवले रहलें हँऽ, न एतना लमहर बतकही कइले के इनके आदत रहलि हऽ। ऊ धेयान से मालिक की आँखि में आँखि डारि के ताके लगली। मालिक कहलें- ”काहें एतरे ताकत बाड़ू?“ हम पगलाइल नइखीं। सोचबू त तुहँऊ बुझि जइबू कि आगे ईहे कुलि होखे वाला बा। लइका अपनी मरजी से जीएँ।\nमीता के माई के जीव थीर भइल कि मालिक के होसहवास ठीक बा। एह मौका के फैदा उठावे के खेयाल आ गइल। कहली- ”अब मीता के जिनगी के सवाल पर सोचे के समय आ गइल बा। हमन के कुछ फरियावल नाहीं जाई त ईहो मामला अझुरा जाई। बोलीं, का सोचत बानीं?“\nमालिक के सुभाव त एह सवाल पर भड़कि जाए वाला रहल, बाकि आजु कुलि बात अजगुते हो रहल बा। तनिको रिसियइलें खिसियइलें नाहीं, ”अब तूँ ही बतावऽ का करेके बा। कवनो लइका ओकरा पसन्न परि गइल होखे त बता देउ। ओसे पूछि के हमसे बता द। ईहे डर लागत बा कि कवनो लंपट लफंगा ओके न फँसा ले!“\nमीता के माई कहल चहली कि लइकवा त लाख में एक बा, उनसे मिल चुकल बा, बाकिर कुछ सोचि के बतवली नाहीं। कहली- ”रउवाँ कहत बानीं त हम मीता से पूछबि।“\nअगिले दिन मीता के खिया-पिया लिहले कि बाद उनके माई हुलसि के बतवली कि उनके बाबूजी के मन नरमा गइल बा। उहाँ का ओह लइका के बारे में जानल चाहत बानीं। जेके तू पसन्न कइले बाड़ू। अब ई सोचऽ कि कवने जुगुति से देबू के बारे में उनके बतावल जाव! मीता बाबूजी की नरमी पर बिसवास तुरंते नाहीं कइली। भितरे जीव धुकधुकात रहल। उनके मन में मैडम के खेयाल आइल। सोचली कि बाबूजी उनहीं पर पूरा भरोसा करेलें। माने लें कि मैडम की वजह से उनकी बेटी के जिनगी बनि गइल आ एइसन बेटी के बाप भइले के नाते उनहूँ के समाज में आदर सनमान मिलल। माई से कहली- ”कवनो लेखा देबू के नाँव बाबूजी के कान में मैडम के मुँह से डरवा दीहल जाव। बाबूजी इनकार नाही करिहें।“\nमाई पुछली- मैडम कहाँ बाड़ी आजकाल?\nमीता उदास हो के कहली- ”ईहे त नइखे मालूम। दिल्ली से रिटायर भइले कि बाद मैडम केरल चलि गइली। ओइजा के पता ठेकाना मालूम नइखे।“\nमाई कहली- ”पता ठेकाना मालूम नइखे, तब हमरा एगो झूठ बोले के परी।“\nमीता- ”कइसन झूठ?“\nमाई- “धरम झूठ।“\nमीता- बुझउवल मति बुझाउ। ”धरम-अधरम में साँच-झूठ के फरक होला। जवन साँच ह तवन धरम, जवन झूठ, तवन अधरम। धरम झूठ का होला?“\nमाई कहली- ”हम तहन पाच की लेखा ढेर पढ़ल लिखल त नइखीं, बाकि एतना जानत बानीं कि जवने झूठ से केहू के नोकसान ना होखे, केहू के जान बचि जा भा केहू के भलाई होखे, ओह झूठ के धरम झूठ कहल जा सकेला।“\nमीता- ”तब तहार धरम झूठ का हऽ?“\nमाई- ”हम तहरे बाबूजी से बताइबि कि राउर बेटी जवने लइका के पसन कइले बा, ऊ ओहू से जियादा जोगता वाला बा। उनकर महतारी ऊहे मैडम हई, जिनकी वजह से मीता के जिनगी बनि गइल आ मीता के माई-बाप के समाज में एतना आदर सनमान मिलल।“\nमीता- ”बाबूजी मानि जइहें बाकि देबू कइसे मनिहें?“\nमाई- हम देबू के मन पढ़ि लिहले बानीं। जवन अदिमी एतना पवित्तर प्रेम कऽ सकेला, ओसे अधिक धरम के समुझी? देबू के परेम देहि के लालच से उप्पर बा। हर तरह के लोभ लालच से उप्पर बा। ओके प्रेम कहऽ चाहे धरम कहऽ, एक्के बात बा। जवन मैडम बिना कौनो सवारथ के तहार जिनगी बनावे खातिर तन-मन-धन से एतना मदद कइली उनके बेटा रहतें त देबू जइसने रहतें। हमरे मन में देबू मैडम के बेटा बनि के आइल बानें त अकारथ नाहीं जाई हमार भाव। मीता के आँखि में उजास लउकल। उनके माई के बिसवास अउर बढ़ि गइल। कहली-”आ एक बात अउर। तहरे बाबूजी के हिरदय मोम काहें हो गइल! साइत परेम बिना बोलले आपन काम करेला।“\nशीतल सुयश, राप्ती चौक, आरोग्य मंदिर, गोरखपुर, 273003\nPrevious Post: रोेजे सुख के साँझ निहारत, जागेला भिनसहरे गाँव\nNext Post: हटे देश बपौती तहरे


साहित्य अकादमी भाषा सम्मान-2021 – भोजपुरी साहित्य सरिता\nसाहित्य अकादमी भाषा सम्मान एगो भारतीय साहित्यिक पुरस्कार हवे,जवना के शुरुवात साहित्य अकादमी सन 1954 से कइलस। साहित्य अकादेमी एगो स्वसत्ताशासी संस्था हवे जवना पर सरकार के हस्तक्षेप नइखे। ई संस्था साहित्यकारन द्वारा साहित्य के बढ़न्ति खातिर बनावल गइल बा। साहित्य अकादमी मान्यता-प्राप्त 22 +2गो भाषा में हर बरीस पुरस्कार देवेले। उहवें भोजपुरी जइसन गैर-मान्यता प्राप्त भाषावन में उत्कृष्ट लेखन के प्रोत्साहित करे खाति लेखक लोगन के सन 1996 से सम्मानित करे के प्रयास शुरू कइलस। एकरा पाछे भोजपुरी के साहित्य अनुरागियन के बहुते लमहर संघर्ष आ प्रयास रहल। साहित्यिक रचना का संगे शैक्षिक अनुसंधान के बढ़न्ति खाति एह सम्मान के स्थापना भइल। ई पुरस्कार लेखक लो, विद्वान लो, संपादक लो, संग्रहकर्ता लो ,कलाकार लो आ अनुवादक लो के उनुका भाषा में कइल परचार, अनुसंधान भा आधुनिकीकरण के खाति दीहल जाला। एह सम्मान में एगो शॉल+ पुरस्कार पट्टिका का संगे 1 लाख रुपिया दीहल जाला।\nसाहित्य अकादमी का ओर से अब तलक भोजपुरी भाषा-साहित्य के प्रोत्साहना खाति वर्ष 1996 में श्री धरीक्षण मिश्र, वर्ष 2000 में श्री मोती बी.ए. अउर वर्ष 2013 में कवि श्री हरिराम द्विवेदी जी के इ सम्मान मिल चुकल बा। साहित्य अकादमी के मानक का हिसाब से भोजपुरी भाषा-साहित्य में उत्कृष्ट लेखन खाति डॉक्टर अशोक द्विवेदी आ श्री अनिल ओझा ‘नीरद’ के संयुक्त रूप भोजपुरी भाषा सम्मान 2021 देवे के घोषणा भइल बा, जवना से सगरे भोजपुरी साहित्य जगत हुलासित बा। एह अवसर पर भोजपुरी साहित्य सरिता परिवार दूनों साहित्यकार लोगन के बेर-बेर बधाई आ शुभकामना दे रहल बा।\nअइसन बेरा में दूनों साहित्यकार लोगन के अब तक कइल गइल काम का ऊपर एगो हलुक नजर डालल नीमन लागी। आईं सभे दूनों लोगन का बारे में कुछ जानल जाउ-\nडॉ अशोक द्विवेदी के जनम गाजीपुर जिला में भइल रहे। डॉ अशोक द्विवेदी जी काशी हिन्दू विश्वविद्यालय से “नये काव्य प्रतिमानों के संदर्भ में नई समीक्षा” विषय में पी एच डी (1975) में कइलन। ओकरा बाद उहां के हिन्दी में दूगो किताब “घनानंद और उनकी कविता” (आलोचना) 1975 आ “मीसा में बन्द देश” (कविता संग्रह) 1977 आइल। ओह समय इहां के हिन्दी के लेख, कहानी आ कविता नामी-गिरामी पत्रिकन आ अखबारन में प्रकाशित होखे आ अच्छा-खासा मेहनतानो मिले बाकिर अब इहां के मन भोजपुरी खातिर कुछ करेके सुगबुगाइल जवना का चलते भोजपुरी के पहिलका काव्य संग्रह “अढ़ाई आखर”1978 में प्रकाशित भइल, ” समीक्षा के नये प्रतिमान”1992, (हिन्दी आलोचना) प्रकाशित भइला के बाद ” रामजी के सुगना” (भोजपुरी निबंध संग्रह) 1994 अखिल भारतीय साहित्य सम्मेलन से पुरस्कृत,” गांव के भीतर गांव “(भोजपुरी कथा संग्रह) 1998 उत्तर प्रदेश में ‘राहुल सांस्कृत्यायन पुरस्कार से पुरस्कृत,” आवऽ लवटि चलीं जा ” (कथा संग्रह) 2000, “फूटल किरिन हजार” (कविता संग्रह) 2004,” मोती बी. ए. रचना संसार (मोनोग्राफ) 2014 साहित्य अकादमी के ओर से प्रकाशित, “कुछ आग कुछ राग” (कविता संग्रह) 2014, ” बनचरी” (एतिहासिक उपन्यास) 2015, ” रामजियावन दास बावला “(मोनोग्राफ) 2018 साहित्य अकादमी के ओर से प्रकाशित, “भोजपुरी रचना आ आलोचना (समीक्षा) 2019 आदि के प्रकाशन द्विवेदी जी के सतत रचनाशीलता आ तपस्या के प्रमाण बा। भोजपुरी के जानल- मानल आ प्रतिष्ठित पत्रिका ” पाती” के प्रकाशन इहां के 1979 से शुरू कइनी जवन अजुवो जारी बा। एकरा माध्यम से इहां के सैकड़न नया-पुरान भोजपुरी साहित्यकार लोग के एगो सुंदर आ मजबूत मंच देबे के काम कइनी आ करऽतानी । “पाती रचना मंच” के ओर से हर साल एगो जिला (बलिया) के आ एगो जिला से बाहर के भोजपुरी साहित्यकार के “पाती अक्षर सम्मान” से सम्मानितो करेके काम होला जवना के संरक्षक इहें के बानी । एकरा अलावे इहां के अखिल भारतीय भोजपुरी साहित्य सम्मेलन में प्रवर समिति के सदस्य आ उपाध्यक्ष के रूप मे कामो कइल कवनो साधारण काम ना कहाई।\nअनिल ओझा ‘नीरद’ के जनम बलिया जिला के रुद्रपुर गांव में भइल रहे । बाकिर कलकत्ता में रहि रहल बानी । हिन्दी से एम ए , कलकत्ता विश्व विद्यालय से बी.कॉम आ साहित्य रत्न प्रयाग से कइले बानी । सबसे पहिले इहां के काव्य संग्रह ‘माटी के दीया’ आइल फेरु ‘वीर सिपाही मंगल पाण्डेय ( खण्डकाव्य – मंगल पाण्डेय प आ संभवतः कवनो भाषा में पहिला किताब अमर शहीद मंगल पाण्डेय प ) , पिंजरा के मोल’ (गीत संग्रह) , गुरू दक्षिणा ( कहानी संग्रह) , बेचारा सम्राट, कहत कबीर, आचार्य जीवक ( ऐतिहासिक उपन्यास ) किताब प्रकाशित हो चुकल बाड़ी स । यानि कि इहां के लेखनी भोजपुरी गद्य आ काव्य दुनो प भरपुर चलल बा, सोगहग आ ढीठे चलल बा । इहाँ के लेखन में खाँटी भोजपुरी के महक आ सुघरई दूनों बा जवन कतों अउर कमें देखाला। इहे ना बेचारा सम्राट में सम्राट अशोक प , कहत कबीर में कबीर प आ आचार्य जीवक के बारे में उपन्यास लिखे वाला भोजपुरी के पहिला साहित्यकार के श्रेय इहें के जाला । संभवतः आचार्य जीवक प हिंदियो में कवनो उपन्यास नइखे ।\nइहां के पश्चिम बंग भोजपुरी परिषद के संस्थापक सदस्य रहल बानी, साहित्य सचिव रहनी । कलकत्ता से निकले वाली सुप्रसिद्ध भोजपुरी पत्रिका , भोजपुरी माटी के लमहर समय ले सम्पादक रहि चुकल बानी । लगभग 18 साल ले इहाँ के रंगमंच से जुड़ल रहनी आ टीवी सिरियल, सिनेमा में भी काम क चुकल बानी ।\n( अशोक कुमार तिवारी,नबीन कुमार आ अजीत दुबे जी के फेसबुक पोस्ट से साभार)\nअवंतिका -II, गाजियाबाद\nटटका समाचारज्योति द्विवेदी


Before elections Ram-Ram in Bengal Mamta Banerjee getting angry read in bhojpuri Bhojpuri Spl: बंगाल चुनाव से पहिले उहवां होता राम क महातम, ममता दीदी क आवत बाs गोस्सा\nBhojpuri Spl: बंगाल चुनाव से पहिले उहवां होता राम क महातम, ममता दीदी क आवत बाs गोस्सा\nमुख्यमंत्री ममता बनर्जी (Mamta Banerjee) जब बोले लगली त कुछ लोग जय श्रीराम (Jai Shree Ram) क नारा लगा देलें. एपर ममता दीदी नाराज होकर इ बोलि के कार्यक्रम छोड़ कर चल गइलि कि न्योता देके अइसे केहू के बेइज्जत ना कइल जाला.\nLast Updated: February 11, 2021, 4:05 PM IST\nबंगाल में चुनाव (Bengal Election) क बिगुल बजेही वाला है. अइसे त बंगाल क सत्ता में बइठल तृणमूल कांग्रेस (TMC) से लेला सब दल चुनाव क बिगुल पहिले से ही फूंक चुकल बा लेकिन चुनाव क असली बिगुल फूंकाइल तबै कहाइ जब चुनाव आयोग की से एकर दिन क घोषना होई. ओही दिन से चुनाव क आचार ब्याबहार क संहिता माने नियम कानून लागू हो जाई कि राजनीतिक दल के का करल मान्य होई चाहे अमान्य. ओकरा पहिले से ही जौन रस्साकसी बा बोलीबाजी चल रहा बा ओमे सबसे ज्यादा चरचा में ह जय श्रीराम का नारा.\nभाजपा क कार्यकर्ता नेता एके बंगाल में भी लगा रहल बाड़न. लेकिन इ नारा के ममता दीदी के आगे लगवते उ भड़क जात हईं. अभी हाल ही में नेताजी सुभाषचंद्र बोस के जनम दिन पर एगो सरकारी कार्यक्रम में, जेमे परधानमंतरी मोदी जी भी बइठल रहलें, मुख्यमंत्री ममता बनर्जी जब बोले लगली त कुछ लोग जय श्रीराम क नारा लगा देलें. एपर ममता दीदी नाराज होकर इ बोलि के कार्यक्रम छोड़ कर चल गइलि कि न्योता देके अइसे केहू के बेइज्जत ना कइल जाला. उ इहो बोललीं कि इ सरकारी कार्यक्रम ह उहो नेताजी जी क जनमदिन क, ऐमे ई नारा लगावल ठीक नाही ह.\nखैर ममता के गोस्सा होइला पर मीडिया में चरचा भी होइल कि उनकर अइसे गोस्सा के चल गइल ठीक रहे कि ना. केहू एके सही बताउलस त केहू गलत. अब सवाल ह कि ममता जय श्रीराम बोलला से काहे नाराज हो जालीं. पाठक लोगन के याद होई कि जब 2019 लोकसभा चुनाव होत रहे त प्रचार खातिर जब उ कौउनो इलाका में घुमत रहिलीं त कुछ लोग उनकरा के देखि के जय श्रीराम बोले लागल त उ रुक गइलीं अउर नारा लगावें वाले लोगन पर आपन गोस्सा भी उतरलीं. ममता के सुभाव के जाने वाला जानेलं कि जउन बात उनके ना पसंद आवे ला त चुप ना रह के उ तुरते आपन भावना जता देहिलीं. शायद उनकर सुभाव के जान के भी उनका के चिढ़ावे खातिर ही भाजपा क कार्यकर्ता उनकरा देखते ई नारा लगावे लागे ला. भाजपा के जय श्रीराम क नारा बंगाल में केतना फायदा पहुंचाई ई त चुनाव के समय ही पता चलीं लेकिन साच त ई ह कि बंगाल क जनमानस में भगवान राम बहुत ज्यादा रसल बसल ना हउअन.\nबंगाल क अधिकतर सनातन हिंदू जनमानस में देबी दुर्गा अउर देबी काली रचल बसल हईं. कहे क माने इ कि बंगाल क लोग शक्ति क उपासक हउअन. उहवां शक्ति क परतीक देबी के साथे भगवान शिब भी पूजल जालें. शिब शक्ति के बाद बंगाल क ग्रामीण अंचल में वैष्णव संप्रदाय के माने वालन लोग आवें लं. 15 वीं सती में महान वैष्णव संत चैतन्य महाप्रभु क जनम के बाद बंगाल में वैष्णव संप्रदाय के माने वालन लोगन क संख्या बहुत बढ़ल. बंगाल में इ संप्रदाय क लोगन में भी कृष्ण भकत ही ज्यादा हउअन. बंगाल क मूल निवासी या त देबी दुर्गा ,काली अउर भगवान शिब क उपासक हउअन या फिर वैष्णव संप्रदाय में भगवान कृष्ण क उपासना करे वालन लोग.\nमजे क बात इ ह कि पिछला हफ्ता जय श्रीराम क नारा लगावे वाली भाजपा क बंगाल में चुनावी रथ यात्रा क शुरुआत भी वैष्णव संप्रदाय के महान संत व कृष्ण भक्त चैतन्य महाप्रभु क जन्मस्थली नदिया जिला क नबद्वीप से होइल. चैतन्य महाप्रभु के अलावा नबद्वीप के आसे पास वैष्णव संप्रदाय क अउर भी कई संतन क जनमस्थली ह. कृष्ण भक्ति क अंतरराष्ट्रीय संगठन इस्कॉन क भव्य मंदिर भी नबद्वीप में ह. अइसे त देसी बिदेसी भक्तन वाला संगठन इस्कॉन क श्रद्धालु जन क प्रिय भजन ... हरे रामा, हरे कृष्णा... ही इस्कॉन क सब मंदिरन में चैतन्य महाप्रभु अउर भगवान कृष्ण ही पूजल जालें.\nवइसे त बंगाल क हिंदू जनमानस में रामानंद सागर क टीवी सीरियल रामायण क बंगला भाषा में प्रसारण से राम क नाम जरूर तनी मनी रचल बसल होई लेकिन बाल्मिकी रामायण अउर तुसलीदास क रामचरित मानस से अलग बंगला में कृतिबासी रामायण ही पढ़ल जाला. कृतिबासी रामायण में रामचरित मानस अउर बाल्मिकी रामायण अलगे कथ्य ह. बंगला में लिखल इ रामायण में सीता क उ अग्निपरीक्षा क उल्लेख न जेमें उ धरती में समा जालीं. कृतिबासी रामायण में लंका विजय से लौटला के बाद राजा राम सीता के साथे अयोध्या क राजकाज चलावें क उल्लेख हव. एकरा अलावा एमे रावण के विद्वान बतावे के साथे रावण क पुत मेघनाद क बीरता के भी खूबे बढ़ा चढ़ा के बतावल गइल ह. एकरा अलावा जइसे देस क दूसरा हिस्सा बिशेषकर उत्तर भारत में रामचरित मानस पढ़ल सुनल जाला वइसन बंगाल क बंगालाभाषियन में इ चलन ना हव. अउर त अउर बंगाल में कृतिबासी रामायण पढ़े वाला बा ओकरा बारे में जाने वाला भी बहुते कम लोग ह.\nबंगाल में रामलीला क मंचन बा रामायण पाठ क आयोजन भी नहीं क बराबर ही होला. जौन थोड़ बहुत होला भी त उ उहां रहे वालन गैर बंगाली मारवाड़ी, बिहारी अउर पूर्वांचली समाज के बीचे होला. दशहरा के दिन भी कोलकाता में रावण क पुतला दहन का आयोजन भी पंजाबी समाज ( गैर सिख ) क लोग करेला. अइसन में बंगाल के होवे वाला चुनाव में जय श्रीराम का नारा भाजपा के केतना फायदा पहुंचाई ई देखे वाली बात होई. देखे वाली बात त इ इहो होई कि ममता दीदी क जय श्रीराम क नारा पर गोस्सा के बंगाल क अबंगाली मतदाता उहो बिहारी- पूर्वांचली समाज क लोग कइसे पचा पावत ह. (सुशील कुमार सिंह वरिष्ठ पत्रकार हैं.)


Footehari Litti Chokha is desi food of Purvanchal is Very Tasty Bhojpuri: सवाद के सरताज ह फुटेहरी, रउआ सभे खइले जरूर होखब!\nBhojpuri: सवाद के सरताज ह फुटेहरी, रउआ सभे खइले जरूर होखब!\nफुटेहरी यानी लिट्टी को हर कोई चांव से खाना पसंद करता है.\nभलहीं भिखारी ठाकुर 'मकइया रे, तोर गुन गूथबि माला' लिखिके मकई के महातम बतवले होखसु,बाकिर फुटेहरी के गुन त गूंग के गूर नियर होला, जवना के सबद में बयान भा बखान ना कइल जा सके. जे एक बेरि फुटेहरी खा ली, ऊ एकरा के कबो ना भुलाई आ बेरि-बेरि खाइल चाही.\nLast Updated: May 24, 2021, 2:17 PM IST\nभोजपुरिया अक्खड़ सुभाव आ रसदार मन-मिजाज के मोताबिक जदी कवनो मजेदार व्यंजन लउकेला, त ऊ हऽ फुटेहरी (वर्तमान में लिट्टी). उहे सवाद के सरताज फुटेहरी, जवन देश-विदेश में लिट्टी-चोखा के नांव से जानल जाले आ बड़ से बड़ परोजन आजु फुटेहरी के अभाव में फीका लागेला. 'बिन पानी सब सून' कहेवाला रहीम आजु जिन्दा रहिते, त जरूर एह बात के कबूल करिते कि पानी का संगें-संगें फुटेहरियो जिनिगी के जियतार आउर सवदगर बनावे खातिर जरूरी होला. एकरा सोझा मए पकवान फेल बा. भलहीं भिखारी ठाकुर 'मकइया रे, तोर गुन गूथबि माला' लिखिके मकई के महातम बतवले होखसु,बाकिर फुटेहरी के गुन त गूंग के गूर नियर होला, जवना के सबद में बयान भा बखान ना कइल जा सके. जे एक बेरि फुटेहरी खा ली, ऊ एकरा के कबो ना भुलाई आ बेरि-बेरि खाइल चाही.\nबलिया रेलवे स्टेशन के बहरी दक्खिन के टाउनहॉल रोड पर टहरत रहलीं. ओह रोड प मशहूर मिठाई के दोकान बाड़ी स, जवना में एक तरफ भारत भंडार बा,त दोसरा ओर कृष्ण मिष्ठान्न भंडार आउर क्षीरसागर. ओकरा बगल में एके लाइन से तीन-चार गो अइसन दोकान सजल-धजल लउकिहन स, जवनन का आगा होत फजीरे तगाड़ी में गोंइंठा के आगी के अहड़ा जोड़ा जाला आ ओकर धुआं चारू ओरि फइले-पसरे लागेला. त का ओह दोकानन में धुआं कऽके मच्छर भगावल जाला? जी ना,गोइंठा के आगी के अहड़ा जोड़िके उहवां फुटेहरी लगावेके तय्यारी कइल जाला. एगो अदिमी कड़ेरे हाथे आटा साने आ माड़ेला. फेरु छोटे-छोटे लोइया बनावेला. दोसर कामगार बूंट के खांटी सातू (सतुई) से फुटेहरी के मसाला बनावेला. सतुई में जेवाइन, मंगरइल,गोलमरीचि,लहसुन, पिआजु, अदरख, मरिचा, मरिचा के अचार वगैरह उचित मात्रा में मिलाके करू तेल डालिके मीसल जाला. हिसाब से नून मिलाईं आ फुटेहरी के मसालेदार सातू तय्यार! ओकरा के देखत कहीं कि मुंह में पानी आवे लागी,लार टपके लागी. एगो अदिमी के ऊ तनिकी भर मुट्ठी में पिंड़ी बनाके देता आ ऊ चीखिके बतावत बा कि नून-मसाला सभ किछु ठीक बा. कागजी नीबुओ गारि दिहल जात बा. अब लोइया के गड़हा (गुड़वा)बनाके ओमें मसालेदार सातू भरात बा आ लोइया के बन्न कऽ दिहल जात बा.\nओने अहड़ा के धुआं खतम हो गइला प धधकत आगी पर भराइल लोइया धरात जात बा, उलटात-पलटात बा आ आगी में फाटिके सोन्ह-सोन्ह फुटेहरी तय्यार हो जात बा. साफ कपड़ा में झारिके एक-एक कऽके फुटेहरी के घीव के कटोरा में डुबावल जात बा. ओने आगी प आलू-भंटा के पकाके सवदगर चोखा बना लिहल गइल बा. फुटेहरी आ चोखा पत्तल में परोसल जात बा. संगें-संगें खीरा,टमाटर, पिआजु के सलादो चलावल जाता. फेरु त का पूछे के!\nफुटेहरी खाएवाला लोगन के भीड़ ठकचल जात बा. एह फुटेहरी का आगा सभ मिठाई फीका परि जात बाड़ी स. मिठाई त जहवां एगो-दूगो खइनीं कि मन भरि गइल. बाकिर फुटेहरी-चोखा त गहंकी लोग ओड़ा-ओड़ा के ले रहल बा आ रस ले-लेके सिसकारी भरत दनादन खा रहल बा. पेट भरि जाता,तबो मन नइखे भरत. खाएवाला सही माने में तिरपित हो जात बाड़न.\nफुटेटरी के सर्वव्यापी सुभाव जग-जाहिर बा. एकरा के घर के अंगना में लगाईं भा दुआर पर (ई बनावल भा पकावल ना जाला,लगावल जाला),मेहरारू लोग लगावे भा मरद-मानुस, कवनो फरक ना परे. माल-मवेशी के मेला में गोरू बेचे-कीने वाला लोग सांझि का बेरा फुटेहरी लगाके खाला आ दिन में सातू सानिके मन-मिजाज बनवले रहेला. ददरी मेला में सांझि के बेरा बैलहट्टा में जाईं, त चारू ओरि धुएं-धुआं लउकी आ फुटेहरी के सोन्ह गमक वातावरन में पंवरत महसूस कइल जाला.\nएकरा शोहरत के अंदाज एही से लगावल जा सकेला कि जब एगो भोजपुरिया सांसद रेलमंत्री भइल रहलन, त लिट्टी-चोखा के बहार आ गइल रहे आ हरेक रेलवे स्टेशन पर फुटेहरी के सवाद के खूब सराहना मिलल रहे. आजुओ सभ स्टेशन पर फुटेहरी मए व्यंजन के मात देत लउकी. शादी-बियाह समेत तमाम पारटी में अगर भोज के पहिले समहुत करे खातिर फुटेहरी-चोखा ना मिले, त सभ मजा किरकिरा हो जाला. तबे नू भोजपुरिया नायिका अपना परेमी से गोहरावत बाड़ी-\nबगल में बइठाइके फुटेहरी खिअइहऽ हो करेजऊ!\nफुटेटरी ना खाली अपना सवाद से जनता-जनार्दन के मन मोहेले, बलुक उत्तम सेहतो खातिर एकर इस्तेमाल कइल जाला. ई गैस के बेमारी से निजात दिअवावेले,पेट साफ राखेले आ मन-मिजाज के तरो-ताजा बनवले राखे में अहम भूमिका निबाहेले.\nजातरा में जलखावा खातिर मुफीद होले, त लंचो-डिनर में एकरा इस्तेमाल से तन-मन तिरपित हो जाला.\nनगर-महानगर में कोइला के आंच पर जवन लिट्टी लगावल जाला, ओमें ऊ सवाद कहां, जवन गोइंठा के आगी प लगावल फुटेहरी में मिलेला! एकरा में भोजपुरिया संस्कृति के गमक साफ-साफ महसूसल जाला. ई सामूहिकता के पर्याय होले, जवना के बहाना से पिकनिक मनावत लोग एक-दोसरा से जुड़ेला आ खानपान का जरिए सुख-दुख के सहभागी बनेला. फुटेहरी संस्कृति अइसन समिलात संस्कृति हऽ,जवन पक्का खानपान से सभके जोड़े आ हरदम जोड़ले राखे में बिसवास करेले.\nत भाई-बहिनी,आईं!फुटेटरी संस्कृति अपनाईं.सरफुटौवल ना कऽके फुटेहरी खाईं-खिआईं, एक-दोसरा के तहेदिल से अपनाईं आ सामाजिक समरसता बढ़ावत जाईं. सांचो,फुटेहरी रे,तोर गुन गूथबि माला! (लेखक भगवती प्रसाद द्विवेदी वरिष्ठ साहित्यकार हैं. यह उनके निजी विचार हैं.)


नोकिया7Plus Price in India, Full Specs - 2nd July 2020 | Digit\nBy Digit Desk | अपडेटेड on(bhojpuri) 10-Jan-2020\nरंग : White/Copper, Black/Copper\nउत्पाद के नाम : Nokia7Plus\nनोकिया7Plus Smartphone6-इंच स्क्रीन IPS LCD के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 403 पर इंच बा | फोन 2.2 GHz Octa कोर प्रोसेसर से संचालित बा और एकर रैम4GB बा. नोकिया7Plus Android 8 ओएस पे काम करेला.\nनोकिया7Plus Smartphone April 2018 मे लॉंच भईल रहे|\nफोन Qualcomm Snapdragon 660 प्रोसेसर से संचालित बा|\nनोकिया7Plus मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nनोकिया7Plus के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|\nनोकिया7Plus Price In India Starts From Rs. 15999 The best price of नोकिया7Plus is Rs. 15999 in Flipkart, which is 62% less than the cost of नोकिया7Plus in Amazon Rs.25990.This Mobile Phones is expected to be available in 64GB variant(s).


'मंगलफेरा' के मिलल दादासाहेब फालके अवार्ड – Anjoria\n'मंगलफेरा' के मिलल दादासाहेब फालके अवार्ड\nभोजपुरी समेत गुजराती आ नेपाली भाषा में बनल फिलिम ‘मंगलफेरा’ के दादा साहब फाल्के अवार्ड समारोह में बेस्ट फिल्म के आवार्ड से नवाजल गइल. साथही फिलिम में खास किरदार करे वाला अभिनेता दशरथ राठौड़ के बेहतरीन परफौर्मेन्स का चलते बेस्ट एक्टर आ निर्देशक श्रीधर शेट्टी के बेस्ट प्रोमिसिंग डाइरेक्टर के ख़िताब दिहल गइल.\nई सिनेमा भोजपुरी के पहिलका सुपरनेचुरल फिलिम ह जवन गँवई इलाका में चलन में रहत किंवन्दंतियन के रोचक तरीका से परदा पर परोसी. निर्माता – अभिनेता दशरथ राठौड़ के मुताबिक फिलिम के स्वाद जानबूझ के अइसन राखल बा कि हर भाषा के लोग एह फिलिम से खुद के जोड़ सके. “मंगल फेरा” रीजनल कलेवर के पहिलका फिलिम हियऽ जवना में पैंतालीस मिनट के ग्राफिकल एनीमेशन डालल गइल बा. तकनीकी रूप से मजगर एह फिलिम से रीजनल फ़िलिमन में एगो नया परंपरा जनमी. एह फिलिम से पहिला बेर .ग़ज़ल सम्राट पंकज उधास भोजपुरिया जमात से रूबरू होखीहें.


टटका खबर : बियफे,6अगस्त 2015 (छपरा-बलिया) – टटका खबर\nटटका खबर : बियफे,6अगस्त 2015 (छपरा-बलिया)\nभोजपुरी के संविधान के 8वीं अनुसूची में शामिल करावे के मांग ले के आजु दिल्ली में भोजपुरी के अनेके संगठन एक दिन के धरना देत बाड़ें. एह लोग के कहना बा कि मोदी सरकार भोजपुरी के मान्यता देबे में कोताही करत बिया आ आपने दीहल चुनावी वादा भुला गइल बिया.\nबलिया जिला के बिल्थरारोड में एगो कालेजिया विद्यार्थी के कुछ बदमाश छूरा घोंप घोंप के मार दिहलें. झगडा कोचिंग में बइठे के सीट ले के भइल रहुवे जवना का बाद साँझ के कुछ बदमाश नीरज के जबरदस्ती मोटरसाइकिल पर उठा ले गइलें सँ आ ओकरा के मारपीट का बाद छूरा घोंप के मुआ दिहलन स. मामिला अब दू गो समुदाय के बन गइल रहे आ जाति मजहब देख के कानून व्यस्था बनावे के दोस लगावत लोग जगहे जगह बवाल क दीहल. पुलिस लाठी चलवलसि, रबर के गोली चलवलसि आ आंसू गैस के गोला फोडलस तब जा के हालात ओकरा काबू में आ पावल. बाकिर अगर अपराधियन के पकड़े में कोताही होखी त लोग के नाराजगी फेरी उपट सकेला. हत्या मंगल के साँझ भइल रहे आ बुध का दिन भर लोग आ पुलिस का बीच ताकत आजमाइश चलत रहल. एसपी राजू बाबू सिंह के कहना बा कि सांप्रदायिक हिंसा भड़कावे के कोशिश पुलिस नाकाम कर दिहलसि. देखल जाव कि अब हत्यारन के पकड़े आ सजा दिआवे में पुलिस का करत बिया.\nबिहार विधानसभा में बुध का दिने जोरदार हंगामा के बीचे तीन गो विधेयक पास करा ले गइल सरकार. अब मुखिया, प्रधान आ उप प्रधानन का खिलाफ अविश्वास प्रस्ताव पहिलका दू बरीस बितला का बाद बस एके बेर ले आवल जा सकी.\nसारण जिला क नगरा इलाका के गौरा बाजार का लगे रात में सड़क किनारे अपना दरवाजा पर सूतल लोग के कचार दिहलसि एगो ट्क. हादसा तब भइल जब सड़क किनारे खड़ा ट्रक के पीछे से आवत एगो ट्रक धक्का मार दिहलसि आ खड़़ा ट्रक तब ओहिजा सूतल लोग पर चढ़ गइल. एह हादसा में दस बरीस के एगो लड़िका के मौत ठाँवे पर हो गइल. बाद में नाराज लोग करीब सात घंटा ले सड़क जाम कर के राखल जवना के केहू तरह पुलिस हटवलसि. दुनू ट्रक के जब्त कर लीहल गइल बा.\nपूर्वोत्तर रेलवे के वाराणसी मंडल के गोरखपुर से छपरा होत बरौनी ले इलेक्ट्रिक ट्रेन चलावल शुरु होखे वाला बा. एह रुट पर पहिलका इलेक्ट्रिक ट्रेन बनी मौर्य एक्सप्रेस. बरौनी से आगे ई ट्रेन पहिलहीं से बिजली पर चलेले. एहीसे एकरे के चुनल गइल गोरखपुर से बरौनी का बीच चलेवाला पहिलका इलेक्ट्रिक ट्रेन बनावे ला.\nप्रधानमंत्री नरेन्द्र मोदी के सभा खातिर गया में बनावल जात मंच ले के भाजपा आ प्रशासन में विवाद हो गइल बा. सभा संयोजक आ केन्द्रीय मंत्री गिरिराज सिंह के कहना बा कि सभा खातिर मिलल गांधी मैदान स्टेडियम ‘मौत के कुंआ’ जस बा. देखल जाव कि जिला प्रशासन एह पर का बदलाव ले आवत बा सभा के इंतजाम करे ला. आखिरी समय मे बहुते कुछ बदले वाला नइखे इहो सभे जानत बा.\nसुगौली के विधायक रहल चंद्रशेखर द्विवेदी के निधन बुध का दिने अमेरिका के शिकागो शहर में हो जाए के खबर मिलल बा. 80 बरीस के द्विवेदी अपना पीछे भरल पूरल परिवार छोड़ गइल बाड़़न. मोतिहारी के चितहा गांव में जनमल द्विवेदी एमआइटी मुजफ्फरपुर से सिविल इंजीनियरिंग के पढ़ाई कइलन आ बाद में गंडक प्रोजेक्ट छपरा, मुजफ्फरपुर आ भैसालोटन में काम कइलन. बाद में नागालैंड में तैनात भइलन आ साल 1970 में इस्तीफा दे के अमेरिका चल गइलन. साल 1995 के चुनाव में सुगौली से निर्दलीय जीतल रहलें.\nमध्य प्रदेश में हरदा का नियरा मंगल रात भइल हादसा में मरे वालन के गिनिती 37 हो गइल बा आ अनेसा जतावल जात बा कि अनेके लोग के लाश बह के चल गइल होखी. काहे कि चार पाँच गो कोच पानी में डूबल रहे आ हर कोच में करीब सत्तर से सौ लोग रहेला. त बाकी लोग कहाँ गइल, सवाल उठल लाजिमी बा.\nगोवा के पिछला कांग्रेस सरकार में लोकनिर्माण विभाग मंत्री रहल चर्चिल अलेमाओ के लुइस बर्जर घूस मामिला में गिरफ्तार कइल गइल बा. बाकिर चर्चिल के कहना बा कि ऊ बेकसूर बाड़न..\nमलेशिया सरकार मान लिहले बिया कि रियूनियन द्वीप पर मिलल हवाई जहाज के मलवा साल 2014 में लापता हो गइल MH370 विमाने के हवे. एह विमान पर 239 लोग सवार रहुवे आ केहू के लाशो ना मिलल रहे.\nबाप आखिर बापे होखेला. यूपी सरकार के मुख्यमंत्री अखिलेश यादव के उनकर पिता आ सपा मुखिया मुलायम सिंह यावद मंचे पर फटकार लगावत कहलन कि उनुका सरकार के मंत्रियन का बारे में बहुते खराब रपट मिलऽता आ समय रहते ई लोग ना सुधरल त एह लोग के हारल तय बा अगिला चुनाव में. कहलन कि समय रहते चेत जाव लोग आ अपना के सुधार लेव लोग.\nगोताखोरी में दुनिया के चैंपियन नतालिया मोलकानोवा के पता तीन दिनों के बादो ले नइखे लागल. तीन दिन पहिले ऊ स्पेनिश द्वीप ईबिज़ा का लगे भूमध्यसागर में गोताखोरी खातिर उतरल रही आ ओकरा बादे से उनकर पता नइखे. अनेसा जतावल जात बा कि ऊ डूब गइल होखीहें.\nकेन्‍द्र सरकार मनरेगा में काम करेवालन के भुगतान अब सीधे ओह लोग के खाता में भेजे के मंजूरी दे दिहलसि. एहसे मनरेगा में होखत लूट पर काबू पावे में सहुलियत होखी आ मजदूरन के उनकर वाजिब मजदूरी मिलल करी.\nइलाहाबाद उच्‍च न्‍यायालय उत्‍तर प्रदेश में पुलिस सब इंसपेक्‍टर पद पर बहाली खातिर चुनल 4010 लोग के बहाली पत्र देबे पर रोक लगा दिहलसि काहे कि ओकरा ई शिकायत सही लागल बा कि एह बहाली प्रक्रिया में बहुते गोलमाल भइल बा.\nभारतीय खाद्य संरक्षा मानक प्राधिकरण के कहना बा कि ओकरा तरफ से मैगी नूडल्स के कवनो तरह के क्लीन चिट नइखे दीहल गइल.


सेजिया भइल अँजोर के मुहुर्त – Anjoria\nपिछला दिने बनारसी फिल्म्स एण्ड न्यूज ज्वांयट वेंचर के प्रस्तुति भोजपुरी फिल्म सेजिया भइल अँजोर के शुभ संगीतमय मुहुर्त संपन्न भइल. एह फिल्म में आठ गो गाना बाड़ी सँ जवना के संगीतकार श्याम पात्रा के सजावल संगीत धुन पर मो॰अजीज, उदित नारायण, साधना सरगम, सोहन, जावेद अली, पामेला जैन, आ तरूणम गवले बाड़न जा. एह पारिवारिक फिल्म में कामेडी के प्रधानता रही\nसेजिया भइल अँजोर के शूटिंग जून से नेपाल आ बिहार के लोकेशनन पर कइल जाई. एह फिल्म से नवोदित अभिनेता अभय किशोर के प्रस्तुत कइल जहा रहल बा. फिल्म के निर्माता ब्रज किशोर, निर्देशक आशदेव सिंह, गीत विजय श्रीवास्तव, संगीत श्याम पात्रा, कथा पटकथा सत्येन्द्र स्वामी, छायांकन सुबोल दत्ता के बा. मुख्य कलाकारन में उत्तम किशोर, चुन्नू पाण्डेय आ नरेन्द्र वगैरह बाड़े.\nPrevious Post: हे ननदो तोरो ननदो के संगीतमय मुहुर्त\nNext Post: टटका खबर, अतवार, ३० मई


जुबली स्टार निरहुआ के जादू – Anjoria\nजुबली स्टार निरहुआ के जादू\nभोजपुरी फिलिमन के जुबिली स्टार दिनेशलाल यादव निरहुआ के जादू हरमेसा बॉक्स ऑफिस पर चढ़के बोलेला. आ ई जादू दिन-ब-दिन बढ़ले जात बा. एह साल निरहुआ के अबले “आखिरी रास्ता” आ “दिलजले” सुपरहिट रहली सँ ओहिजे उनुकर होम प्रोडक्शन फिल्म “औलाद” यू. पी. में पचासवां दिन मनवला का बाद अबही बिहार के दू दर्जन से अधिका सिनेमाघरन में सफलता से छठवाँ हफ्ता में चलत बिया. “औलाद” के रूप में एगो संपूर्ण पारिवारिक मनोरंजक फिल्म दर्शकन के तोहफा बन के मिलल बा. “औलाद” के प्रदर्शन बिहार में रमजान में भइल रहे. अब एकरा के निरहुआ के जादूए कहीं कि रमजान के होतो इ बॉडीगार्ड जइसब बड़हन फिल्म के सोझो ई सफल रहले आ साल के बड़हन हिट फिल्म साबित भइल.\nपाँच साल से लगातार भोजपुरी के नं. 1 नायक निरहुआ के नया फिलिम “निरहुआ मेल” जल्दिये रिलीज होई.\nमहमूद के पैरन में पाँख लागल…\nShootings underway for ‘Chalbaz Chulbul Pandey’\nOne thought on “जुबली स्टार निरहुआ के जादू”\nसितम्बर 12, 2011 को 12:13 पूर्वाह्न पर


टटका खबर – Page 10 – टटका खबर\n(बुध, 11 फरवरी के खबर) सुने में आवत बा कि मुख्यमंत्री के राज्यपाल से निर्देश मिलल बा कि 20 फरवरी के विधानसभा में राज्यपाल के अभिभाषण का तुरत बाद मतदान करा के ऊ आपन बहुमत सिद्ध करावस. मतदान पर्ची डाल के होखी. बाकिर माँझी के समर्थक विधायक विधानसभा अध्यक्ष के पक्षपाती रवैया से परेशान बाड़े.\n(मंगल, 10 फरवरी के खबर) दिल्ली विधानसभा सभा में मिलल बड़हन जीत का बाद आआपा के विधायक अपना संयोजक अरविंद केजरीवाल के आपन नेता चुन लिहले. अब केजरीवाल उपराज्यपाल से मिले जइहें आ सरकार बनावे के दावा पेश करीहें. 14 फरवरी के रामलीला मैदान में शपथ ग्रहण करे के योजना बा. आआपा एह चुनाव में\n(सोमार,9फरवरी के खबर) सिंगापुर के राष्‍ट्रपति डॉ टोनी तान केंग याम के आज राष्‍ट्रपति भवन में रस्‍मी स्‍वागत कइल गइल. उनुका संगे उनुकर पत्नीओ आइल बाड़ी. एह मौका पर उनका के गार्ड आफ आनर दिहल गइल आ बाद में पीएम मोदी आ विदेश मंत्री सुषमा स्वराज से भेंट में दुनू देश का हित\n(अतवार, 8 फरवरी के खबर) पीएम मोदी से भेंट कइला का बाद बिहार के मुख्यमंत्री जीतन राम माँझी कहलन कि इस्तीफा देबे के स‌वाले नइखे. बहुमत के फैसला विधानसभा में करा लिहल जाई. ओने विधानसभा स्पीकर उदय नारायण चौधरी जदयू विधायक दल के नेता का रूप में नीतीश कुमार के मान्यता दे के मामिला अउरी\nखबर भोजपुरी में (अतवार, 8 फरवरी 2015)\n(शनिचर,7फरवरी के खबर) बिहार के सियासी दाँव पेंच अपना चरम पर चहुँपे लागल बा. शनिचर का दिने कुर्सी पर बइठे ला बेचैन नीतीश कुमार अध्यक्ष शरद यादव के माध्यम बना के विधायक दल के नेता चुनवा लिहलन अपना के. ओकरा साथही उनुका के राजद, कांग्रेस, वगैरह पार्टिओ आपन समर्थन दे दिहली सँ. बाकिर\nखबर भोजपुरी में (बुध,4फरवरी 2015)\n(मंगल,3फरवरी के खबर) दिल्ली के चुनाव जस जस नजदिकाता तस तस तल्खी बढ़ल जात बा नेतवन के भाषणबाजी में. चंदा घोटाला में घेराइल आआपा नेता केजरीवाल छाती ठोक-ठोक के कहत बाड़न कि सरकार में बेंवत होखे त उनुका के गिरफ्तार क के देखावे. दोसरा तरफ खुद पीएम मोदी अपना भाषण में एह मुद्दा\n(सोमार,2फरवरी के खबर) दोसरा पर कीचड़ फेंके वाली पार्टी आआपा अब खुद अपना पर लागत कीचड़ साफ करे का मजबूरी में पड़ गइल बिया. दिल्ली विधानसभा चुनाव से महज पाँच दिन पहिले आआपा गोल पर गलत तरीका से चंदा बिटोरे के आरोप लागल बा आ एह आरोप के सबूत खुद आआपा गोल के\nखबर भोजपुरी में (सोमार,2फरवरी 2015)\n(अतवार, 1 फरवरी के खबर) चीन के यात्रा पर गइल विदेश मंत्री सुषमा स्वराज आजु ओहिजा पीएम मोदी के यात्रा से पहिले के जरूरी राय बात में लागल बाड़ी जवना में कैलाश मानसरोवर यात्रा खातिर दोसर सुगम राह खोलवावलो शामिल बा. चुनाव के तारीख से पहिले के आखिरी अतवार का दिने दिल्ली में राजनीतिक गहमागहमी\nखबर भोजपुरी में (अतवार, 1 फरवरी 2015)\n(शनिचर, 31 जनवरी के खबर) पांच हजार किलोमीटरो से अधिका दूर ले मार करे वाला आ परमाणु हथियार ले जा सकेला वाला मिसाइल अग्नि-5 के आजु फेरू सफल परीक्षण कइल गइल. पिछला बेर एकर सफल परीक्षण 19 अप्रैल 2012 के भइल रहे. एह मिसाइल का जद में करीब करीब दुनिया के सगरी देश आ जइहें\nखबर भोजपुरी में (शनिचर, 31 जनवरी 2015)\n(शुक, 30 जनवरी के खबर) कांग्रेस के बड़ आ पुरान नेता अउर पिछला चुनाव से कुछ दिन पहिले ले केन्द्र में पर्यावरण मंत्री रहल जयंती नटराजन आजु पार्टी छोड़ दिहली. सोनिया गाँधी के भेजल एगो लमहर चिट्ठी में ऊ बतवले बाड़ी कि उनकर परिवार चार पीढ़ी से कांग्रेस का संगे रहल तबहियों पता ना कवना\nटटका खबर, 04 अक्टूबर 2014, शनिचर\nबिहार आ यूपी के खबर – उत्तर प्रदेश के भदोही जिला में शुक का सँझिया मूर्ति भसावन ले के तब हिंसा भड़क गइल जब पुलिस जौनपुर आ भदोही के मूर्तियन के औराई के उगापुर में गंगा में दहवाए से रोके के कोशिश कइलसि. उत्तर प्रदेश के आजमगढ़ में शनिचर का दुपहरिया मूर्ति भसावे जात घरी\nटटका खबर, 03 अक्टूबर 2014, शुक\nबिहार आ यूपी के खबर – पटना गाँधी मैदान मे॓ रावण के पुतला जरवला का बाद कुछ लोग बिजली के तार टूट के गिरे के अफवाह उड‌़ा दिहल जवना से मचल भगदड़ मे॓ ३३ आदमी के जान चल गइल आ पचास लोग घवाहिल हो गइल. सरकार सभका परिवालन के तीन तीन लाख मुआविजा के ऐलान\nटटका भारत जम्‍मू-कश्‍मीर के बाढ़ वाला इलाकन से 50 हजार से अधिका लोग के सेना आ राष्‍ट्रीय आपदा कार्रवाई बल बचा लिहले बिया, एह बचावल लोग में नेपाल के राजदूत आ उनका संगेे गइल 17 लोग, आ गोल्‍फ के सार्क टीम के 28 गो पाकिस्‍तानी खिलाड़ीओ शामिल बाड़े. बरखा त रूकल बा बाकिर हालात अबहियों\nटटका खबर, 22 अगस्त 2014\nउपचुनाव ला भाजपा के उमीदवार तय नइखन. यूपी के विधानसभा सीटन खातिर होखे वाला उपचुनाव ला भाजपा अबही ले आपन उमीदवार नइखे तय कइले. बाकिर हर इलाका के चुनाव ला जिम्मेदारी जरूर तय क दिहले बिया कि कवना इलाका मे कवन कवन विधायक आ सांसदन पर जिम्मा रही भाजपा के जितावे के. बिजली संकट से


नीक-जबून-13 – Anjoria\nबाबूजी के याद कइल अंधविश्वास हटे ?\nओइसे त हर साल पितृपक्ष पर अपना तथाकथित विद्वान मित्र लोगन के टिप्पणी कहीं ना कहीं पढ़त रहींले बाकिर एह साल त मन एकदमे भन्ना गइल. लोग नवका पीढ़ी के का सिखा रहल बाड़े ? बाबूजी के याद कइल अंधविश्वास हटे ? आजु- काल्हु माई-बाप का प्रति लोगन के जुड़ाव कम हो रहल बा, वृद्धाश्रम जइसन संस्था के संख्या देश में बढ़ल जात बा, त ओकर जिम्मेवार के बा ? ईहे तथाकथित पढ़ल-लिखल लोग, जे अपना हर परंपरा आ शास्त्रोक्त बिधि-बिधानन के जब तक धज्जी ना उड़ा लेला, तब तक उनुका पेट के पानी ना पचे. हिंदू धर्म के ऊ हर परंपरा जवन अभी तक ‘रूढ़ि’ नइखे भइल, हमनी के पारिवारिक, सामाजिक आ वैश्विक संबंधन के सुरक्षा प्रहरी के काम करेले. साल में एक बेर अपना माई-बाबू का सङही दिवंगत घर-परिवार के बूढ़-पुरनिया, मामा घर आ ससुराल पक्ष का लोगन के याद कइल अंधविश्वास हटे ? मति जाईं किताबि का भीतर, अपनहीं सोचीं कि पारिवारिक आ सामाजिक समरसता के एह वैज्ञानिक चेतना के कवनो जोड़ बाटे ? कुछे हप्ता पहिले अपना छोट जाना के बुखार का चलते राति भर हमरा पसेना में थक-बक होके जगरम करेके परल आ अगिला दिन छुट्टी लेबेके परल. ईहे होला बाप, जवन अपना बाल-बच्चा के सुरक्षा खातिर पहाड़ बनिके खड़ा हो जाला. ओकरा बितला का बाद जो घर-परिवार में बाँचल केहूँ ‘आपन’ ओकराके याद करता त ई अंधविश्वास हो जाई ? त ‘विश्वास’ माने का होला ? छितराइल, वितृष्णा, नफरत, वैयक्तिकता के दंभ ? आरे भाई, अइसहीं एक पीढ़ी से दोसरा पीढ़ी तक सामाजिक एकजुटता आ समरसता के माला बनेले.\nहिंदी हमनी के राष्ट्रभाषा हटे\nएह साल जुलाइये-अगस्त से सोशल साइट पर हलचल मचि गइल. लोगन में सभसे पहिले बतावे के होड़ लागि गइल कि हिंदी राष्ट्रभाषा ना ह, राजभाषा ह. कुछ लोगन के त ईहो पता ना रहे कि राजभाषा का होले, एहसे राज्यभाषा शब्द के भी इस्तमाल शुरू हो गइल. ओइसहूँ हिंदी के सोरि काटे खातिर लोगन के कमी नइखे, फालतू के ज्ञान-प्रदर्शन से अउर नुकसान कइल जरूरी बा का ? अब इहाँ सभ के के बताओ कि हर बात के नोटिफिकेशन आ प्रमाण-पत्र जरूरी ना होला. जवन जन्म-प्रमाण-पत्र आजु हर जगह खोजल जा रहल बा आ मिल रहल बा, ऊ पचास साल पहिले रहे का ? हिंदी के ‘राष्ट्रभाषा’ आजादी के लड़ाइये के दौरान मानि लिहल गइल रहे. अब ओकर साटिकफिटिक आजुके गृह मंत्रीजी कहाँ से दीहें. आ जो अइसने रहे कि हिंदी के ‘राष्ट्रभाषा’ कहल अवैध भा अज्ञानतामूलक बा त स्वतंत्रता से पहिलहीं भा शुरुआते से हिंदी के प्रचार-प्रसार खातिर संघर्ष करत संस्थन के नाँव आजुओ काहें नइखे बदल देत सरकार ? महात्मा गांधी4जुलाई, 1936 के अपना निवास आश्रम सेवाग्राम में ‘राष्ट्रभाषा प्रचार समिति, वर्धा’ के स्थापना कइले, जवन आजुओ राष्ट्रभाषा का प्रचार-प्रसार में महत्त्वपूर्ण स्थान राखेले. 1948 में बिहार विधान सभा में राष्ट्रभाषा हिंदी के चउमुख विकास खातिर ‘बिहार राष्ट्रभाषा परिषद्’ के स्थापना के एगो संकल्प पारित भइल. एकर स्थापना 1950 में भइल आ 11 मार्च 1951 के तत्कालीन राज्यपाल महामहिम माधव श्रीहरि अणे का गौरवपूर्ण अध्यक्षता में एकर विधिवत उद्घाटन भइल. बिहार सरकार का शत-प्रतिशत अनुदान से ई संस्था चलेले. अइसन अनेक उदाहरन गिना सकींले हम. त का मानल जाउ कि राज्य सरकार आ केंद्र सरकार के ई कुल्हि मालुम नइखे. हमनी का टाइम में इंटर-बी.ए. में ‘राष्ट्रभाषा हिंदी’ नाँव से एगो अनिवार्य पत्र रहत रहे (पता ना, अब बाटे कि ना), बाकिर हमरा जानकारी में अभी तक ई नइखे आइल कि एकरा खातिर बिहार सरकार आपन गलती मनले होखे आ कान पकड़ि के माफी मङले होखे. हँ, हमरा जानकारी में ई जरूर आइल बा कि हमरा देश में राष्ट्रभाषा का रूप में हिंदी के जरूरत सबसे पहले अहिंदिएभाषी लोग महसूस कइले रहन. हिन्दीभाषी लोग त ओह लोगन का हँ में हँ मेरवले रहन, ऊहो एह खातिर कि केहूँ ऊहन लोग के ‘बेमतलब के आदिमी’ मत मानि लेउ.\nहिन्दी के संस्कृत, पाली, अरबी, फारसी भा अंगरेजी नियन कबो राज्याश्रय नइखे मिलल, ई अपना सुभाव से आगे बढ़ल बिया. जब देश के एके धागा में पिरोवे के जरूरत परल त ओकरा विद्रोह के हिंदिए सुर दिहलसि. एही से राजा राममोहन राय के पहिल समाचार-पत्र के भाषा हिंदिए बनलि. अफ्रीका से लौटला पर गांधी जी आपन पहिल भाषण हिंदिए में देले रहन. जब कुछ लोग एकर बिरोध कइले त ऊ कहलन कि हम हिंदी में ना, भारत का भाषा में बोलतानी. सुभाषचंद्र बोस के गगनभेदी ललकार हिंदिए में गूँजल रहे. एही तरह के हिंदी के सेवा के याद कइके स्वतंत्र भारत का संविधान में हिंदी के राजभाषा के सम्मान दीहल गइल. त का अब देश के एकर जरूरत साँचो नइखे रहि गइल ? भारतीय संविधान में पनरह साल में हिंदी के पूर्ण राजभाषा के दरजा देबे के संकल्प लिहल गइल रहे, जवन चौगुना टाइम बितला का बादो पूरा ना भइल आ नु संभव लागता. अइसना में तकनीकी बातन के हवाला देके देश के आस्था पर आपन खीसि काहें निकालतारे लोग ? साँच त ई बा कि जब भी देश कबो एकता भा संवाद के संकट का दौर से गुजरी त संपर्क भाषा का रूप में राष्ट्रभाषा हिंदिए माथा पर आश्वासन के हाथ फेरी आ हमनीके आत्मबल मजबूत करी, अंगरेजी त लोरो पोंछे ना आई. हिंदी हमनी के राष्ट्रभाषा हटे. गांधीजी आ उनुका पीढ़ी के महापुरुष लोगन का मन में जो एह तरह के संदेह पहिले आइल रहित त निश्चित रूप से पहिले राष्ट्र के नामकरण ना कइले रहित लोग, ‘राष्ट्रभाषा’ के करित, काहेंसे कि एकरा सहजोग का बेगर आजादी के कल्पना संभव ना रहे. कुछ दिन से हमरा मन में एगो चिंता समाइल बा कि भावना का साथे खेले जाएवाला एह तरह के खेल का पाछा कवनो विघटनकारी ताकत के खड़यंत्र त काम नइखे कर रहल. सावधानी जरूरी बा.\nPrevious Post: भोजपुरी जिंदाबाद रहल, भोजपुरी जिंदाबाद रही\nNext Post: नीक-जबून-14


भोजपुरी फिल्म ''लैला मजनू'' का मुहर्त धूम धाम से मुंबई में किया गया ! - Cine Bhojpuri\nHome भोजपुरी मूवी न्यूज़ भोजपुरी फिल्म ''लैला मजनू'' का मुहर्त धूम धाम से मुंबई में किया गया !\nभोजपुरी फिल्म ''लैला मजनू'' का मुहर्त धूम धाम से मुंबई में किया गया !\nयुवराज आर्ट क्रियसन एंड डीजी मेक टेली फिल्म के बैनर तले बनने जा रही भोजपुरी स्टार प्रदीप पांडेय चिंटू की भोजपुरी फिल्म "लैला मजनू" का मुहूर्त मुंबई में किया गया! इस औसर पर राजकुमार आर.पांडेय, इंदु सोनाली, राज प्रेमी, तृषा खान, अखिलेश राय, लाल जी यादव, नागेश उपस्थित थे !\nफिल्म के लेखक-निर्देशक मेहमूद आलम, निर्माता ड़ॉ सुबोध कांत तिवारी- माजुर आलम, संगीत नौशाद प्रीतम, गीत श्याम देहाती, जाहिद अख्तर, राज किशोर, प्रोडक्शन अखिलेश राय और प्रचारक संजय भूषण पटियाला है !\nफिल्म के मुख्य कलाकार प्रदीप पांडेय चिंटू, काजल यादव, मुस्कान चोपड़ा, जीत पांडेय, राजन मोदी, क़ादिर शेक, वीणा पांडेय, मनोज टाइगर, मंटू लाल, धामा वर्मा, राहुल, मुकेस, फारूक, दिनेश, जीतेन्दर गोरखपुरी आदि है !


भोजपुरी पट्टी से शुक4सितम्बर 2020 के खबर भोजपुरी में – टटका खबर\nउत्तर प्रदेश चुनाव बिहार भोजपुरी पट्टी राजनीति\nSep 5, 2020 कुशीनगर, कौशाम्बी, चंपारण, जदयू, जफर इस्लाम, जीतन राम माँझी, नीतीश कुमार, नौतन, बक्सर, बिहार विधान सभा, बेतिया, भाजपा, भोजपुर, मिर्जापुर, राज्यसभा, लोजपा, हिआपा\nबिहार विधान सभा चुनाव ला चुनाव अभियान के शुरुआत जदयू के राष्ट्रीय अध्यक्ष आ बिहार के मुख्यमंत्री नीतीश कुमार सोमार का दिने ऑनलाइल रैली क के करीहें. एकर जानकारी देत जदयू के आधिकारिक बोलतुआ रंजन प्रसाद यादव देत बजवलें कि जगहे जगह एकर प्रसारण कइल जाई जहाँ बिटोराइल लोग उनुकर भाषण सुनीहें. प्रदेश महासचिव शम्भूनाथ सिन्हा के के दावा बा कि अगिला चुनाव एकतरफा होखे जा रहल बा.\nयूपी से राज्यसभा खातिर भइल चुनाव में भाजपा के सौय्यद जफर इस्लाम के विजयी घोषिय कर दीहल गइल काहे कि उनुका अलावे दोसर केहू उमीदवारे ना रहुवे.\nदलित वोट खातिर होखत धक्कामुक्की का चलते राजग में लोजपा आ हिआपा का बीचे विवाद के शुरुआत हो गइल बा. हिआपा के राजग में अइला से अनसाइल लोजपा जदयू का खिलाफ कुछ सीटन पर आपन उमीदवार देबे के संकेत दिहलसि. एह से नाराज जीतन राम माँझी लोजपा के हुड़की दिहले बाड़न कि अगर लोजपा अइसन करी त उहो लोजपा का खिलाफ आपन उमीदवार खड़ा कर दीहें.\nकुशीनगर के रामकोला इलाका के रगड़गंज का लगे छोटकी गंडक में नहाए गइल राजपुर खास के एगो नवही डूब गइल.\nकुशीनगर के बरवा पट्टी थाना के लॉकअप से बियफे का दिने हथकड़ी समेत भागल दू गो चोरन के पुलिस शुक का भोरे दुनू के फेरु पकड़ि लिहलसि.\nकौशाम्बी के पूरामुफ्ता इलाका में एगो लइकी से बलात्कार आ ओकरा बाद ओकर हत्या कर देबे के मामिा सामने आइल बा.\nपश्चिम चंपारण जिला के कंगली थाना हाजत से दू गो नेपाली तस्कर फरार हो गइलें. एहनी के बारह गो मोबाइल का साथे पुलिस गिरफ्तार क के हाजत में रखले रहुवे.\nमिर्जापुर के लालगंज इलाका के धनावल गाँव के एगो आदमी मोटरसाइकिल से मिर्जापुर जात रहुवे जब ट्रक से लागल धक्का से बरकछा बाजार का नियरा ओकर मौत हो गइल. ट्रक चालक गाड़ी ले के परा गइल बा.\nभोजपुर जिला में कईएक डकैती आ हत्या का मामिला में आरोपी अपराधी सभा टादव के बक्सर जिला के क़ष्णब्रह्म इलाका के अरियाँव गाँव से बियफे देर राति गिरफ्तार कर लीहल गइल.\nपश्चिम चंपारण के नौतन इलाका के डबरिया गाँव के एगो नवही बिजली करंट से झउँस गइल रहुवे. घर के लोग ओकरा के ले के बेतिया अस्पताल चहुँपल. बाकिर ओहिजा डॉक्टर ना मिला से नाराज लोग अस्पताल में जम के बवाल काटल.


Helen Birthday Know interesting facts About her in Bhojpuri - Helen Birthday: डांसिंग दीवा के नाम से फेमस हेलेन अइली रंगून से भारत, मचवली फिल्मन में धूम – News18 हिंदी\nHappy Birthday Helen: हेलेन फिल्म इंडस्ट्री में 1951 से लेके 2021 माने एह साल ले काम कर रहल बाड़ी. उ लगभग 700 से ज्यादा फिल्म में काम कइले बाड़ी. कहे के माने 70 साल हो गइल हेलेन के फिल्मन में काम करत. 21 अक्टूबर के जनमल हेलेन भोजपुरी के पहिला फिल्म ‘गंगा मइया तोहे पियरी चढ़इबो’ के गीत ‘हम त खेलत रहली अम्मा जी के गोदिया’ में भी नृत्य कइली.\nLast Updated : October 21, 2021, 16:21 IST\n‘महबूबा – महबूबा, गुलशन में गुल खिलते हैं, जब सेहरा में मिलते हैं, मैं और तू…’ या ‘मोनिका, ओ माई डार्लिंग’ – एह गीतन के यादगार के बनावल? गीतकार, संगीतकार आ गायक के मेहनत त रहबे कइल बाकिर एकर सबसे बड़ श्रेय जाला एह गीत पर आपन बलखात कमर अउरी मोहक अदा से समा बान्हे वाली हेलेन के. हेलेन के डांस आ भाव भंगिमा के अइसन जादू रहे कि उ 50 से लेके 80 के दशक ले लगातार आपन फनकारी देखवली आ दर्शक उनके खूब पसंद कइलें.\nएह साल हेलेन 83 बरिस के हो गईलीं. उनके जन्म रंगून (तब ब्रिटिश बर्मा) में 21 अक्टूबर 1938 के भइल. उनके पूरा नाम हेलेन एन रिचर्डसन ह. उनके पिता एंग्लो इंडियन रहलें आ माई बर्मा से. हेलेन के पिता के नाम जॉर्ज डेसमिर अउरी माई के नाम मारलेन रहे. हेलेन के जन्म के अगिले साल पूरा विश्व में आतंक के साया पसर गइल, विश्व युद्ध द्वितीय चालू हो गइल. 1939 से 1945 तक चलल एह युद्ध में हेलेन अपना पिता जी के खो देहली. हेलेन के परिवार में उनके माई, एगो भाई रोजर अउरी एगो बहिन जेनिफर बचल लोग. बर्मा पर तब जापान के कब्जा होखे वाला रहे. ई लोग उहाँ से आपन जान बचा के भागे के सोचल लोग अउरी भाग के भारत बॉर्डर में घूस आइल लोग. उ लोग 1943 में असम के डिब्रूगढ़ में चल आइल लोग आ इहाँ शरण लिहल लोग.\nबैकग्राउंड डान्सर बन के शुरुआत करे वाली हेलेन सबके आँखन के चमकत तारा बन गइली बाकिर ई सफर आसान ना रहे. हेलेन एक बार साक्षात्कार में अपना परिवार के संघर्ष कथा बतवले रहली, हालांकि उ कपिल शर्मा शो में भी एकर कुछ जिक्र कइले रहली. उ, उनके परिवार आ कुछ लोगन के समूह जंगल – पहाड़ अउरी खतरनाक चढ़ाई में चढ़त आ आपन जान बचत बचावत भारत में आइल. रास्ता में सैकड़ों गाँव मिलल, उहाँ के लोग एह समूह के मदद कइल, खाए पिए के दिहल काहें कि एह लोग के लगे कुछ ना बाँचल रहे. फेर ब्रिटिश सिपाही जब रास्ता में भेंटा सन त उहो बड़ा मदद कइलें कुल, एक जगह से दुसरा जगह जाये में. तब हेलेन नान्ह रहली, लगभग5साल के. हेलेन आगे बतवली कि उनके समूह के कुछ लोग बेमार पड़ गइल, कुछ लोग मर गइल आ पीछे छूट गइल, धीरे – धीरे संख्या आधा हो गइल. जब ई लोग डिब्रूगढ़ आइल त इहाँ अस्पताल में दू महिना ले भर्ती रहल. उनके माई के बीच में मिसकैरेज भी हो गइल. हेलेन के भाई रोजर के चेचक हो गइल. जब उनके परिवार उहाँ से कलकत्ता आइल त उनके भाई के भी मृत्यु हो गइल.\nहेलेन के माई इहाँ नर्स के नौकरी कर लेहली आ परिवार के पाले पोसे लगली. हेलेन के परिवार बंबई में रहे अउरी हेलेन नृत्य में प्रशिक्षण लेबे लगली. उनके एगो सहेली अउरी हिन्दी फिल्मन में अभिनेत्री कूकू उनके ग्रुप डांस में काम दिअवली. फिल्म आवारा में आ अलिफ़ लैला में उ बैकग्राउंड डान्सर बनली. ई बात ह 1951 से 54 के बीच के. फेर उनके बड़ काम मिले में टाइम लागल. उनके फिल्म हावड़ा ब्रिज में गीत ‘मेरा नाम चिन, चिन, चू’ में मुख्य डान्सर बने के मौका मिलल. ई फिल्म सुपरहिट भइल अउरी ई गाना सदाबहार बन गइल आजुओ एकरा के लोग सुनेला आ गुनगुनाला. हेलेन के लगे काम के बड़ बड़ ऑफर आवे लागल. एह गीत के गावे वाली गीता दत्त फेर हेलेन खातिर कई गो गाना गवली. फेर बाद में जब आशा भोसले आपन करियर स्थापित करे खातिर संघर्ष करत रहली त उ हेलेन खातिर ही गाना गा के खूब सफल भइली, पिया तू अब तो आजा, उनके हेलेन खातिर गावल एगो सुपरहिट गीत ह.\nहेलेन के शम्मी कपूर के फिल्मन में बहुते काम आ नाम मिलल. उ उनका फिल्मन में आइटम डान्सर भा वैम्प के भी रोल कइली अउरी कुछ संवेदनशील किरदार भी. फिल्म चाइना टाउन, छोटे सरकार, सच्चाई, जंगली, तीसरी मंजिल जइसन हिट फिल्मन में हेलेन के काम के भी सराहल गइल। शम्मी कपूर के साथे उनके कुछ सुपरहिट डांस नंबर भी आइल जइसे ‘ओ हसीना जुल्फोंवाली, सुकु सुकु, यम्मा यम्मा है खूबसूरत समा आदि.\nहेलेन फिल्म इंडस्ट्री में अइला के कुछ साल बाद ही 1957 में फिल्म निर्देशक प्रेम नारायण अरोड़ा से बियाह कर लेहली जे उनसे 27 साल बड़ रहलें. ई शादी 14 साल चलल अउरी फेर तलाक हो गइल. हेलेन एक बार कहले रहली कि फिल्म इंडस्ट्री में लोग अक्सर उनके फायदा उठावे के सोचल भा काम के बदले शोषण करे के कोशिश कइलस. प्रसिद्ध फिल्म लेखक सलीम खान ही अइसन रहलें जे उनके मदद भी कइलें आ बिना कवनो चाहत के. एही के चलते सलीम खान पर उनके दिल आ गइल आ दुनू जाना कई साल तक एक दुसरा से संपर्क में रहल लोग. फेर बाद में शादी कर लिहल लोग. सलीम के पहिले से बियाह रहे अउरी उनके पत्नी आ तीन गो बेटा भी रहलें. सलमान खान तब 15 साल के रहलें. खुद सलीम तब 45 अउरी हेलेन 42 के रहली. बहुत मुश्किल भइल हेलेन के ओ परिवार में आपन जगह बनावे में. बाकिर आजुओ लोग ओ परिवार के जोड़े राखे में हेलेन के ही सबसे ढेर श्रेय देला. काहें कि हेलेन के विनम्र अउरी स्नेह वाला स्वभाव पूरा परिवार के दिल में जगह बना लेहलस.\nTags: Bhojpuri News, Bollywood actress


RJD Supremo Lalu Prasad Yadav Bail Rejected in Jharkhand High Court Bhojpuri Bhojpuri Spl: जब लालूजी के बेल मिलल रहे तs हाथी पs निकल रहे जुलूस – News18 Hindi\nBhojpuri Spl: जब लालूजी के बेल मिलल रहे तs हाथी पs निकलल रहे जुलूस\nबेल के जिरह में कानूनी नोख्ता पासा पलट देला. एही से लालू यादव के एकबार फिर से जमानत याचिका खारिज हो गइल. दुमका ट्रेजरी केस में ई बात साबित ना भइल कि लालूजी के सजाय आधा पूरा भइल बा. दू महीना सात दिन के कमी रह गइल एह से बेल ना मिलल.\nLast Updated : February 20, 2021, 13:45 IST\nबिहार बिधानसभा के बजट सत्र शुरू बा. बिधायक लोग के पटना में डेरा जम गइल बा. एमएलए फ्लैट के अगल-बगल भीड़भाड़ बा. बिधायक लोग के समर्थक के भी जुटान होखे लागल बा. मुखिया जनक किशोर, एडभोकेट रेवतीरमण अउर राधामोहन अपना क्षेत्र के बिधायक के हाता में बइठ के गप मारत रहन. जनक किशोर कहले, बहुत उमेद रहे कि लालूजी के जमानत मिल जाई लेकिन आस पूरा ना भइल. कपिल सिब्बल जइसन धुरंधर वकीलो लालूजी के बेल ना दिया पवले. एतना सुन के एडबोकेट रेवती रमण कहले, बेल के जिरह में कानूनी नोख्ता पासा पलट देला. दुमका ट्रेजरी केस में ई बात साबित ना भइल कि लालूजी के सजाय आधा पूरा भइल बा. दू महीना सात दिन के कमी रह गइल एह से बेल ना मिलल. राधामोहन कहले, सब समय-समय के बात हs. आज लालूजी के बेल खातिर सभे टकटकी लगवले बा लेकिन एगो उहो समय रहे जब उनकर बेल पs रिहाई भइल रहे तs हाथी पs जुलूस निकलल रहे.\nबेल मिलल तs हाथी पs बइठ के घरे गइले लालूजी\nमुखिया जनककिशोर पूछले, ई कब के बात हs ? राधामोहन कहले, चारा घोटला केस में लालूजी पहिला बेर 30 जुलाई 1997 के जेल गइल रहन. 137 दिन जेल में रहला के बाद 12 दिसम्बर 1997 के पहिला बेल मिलल रहे. एकरा बाद लालूजी 28 अक्टूबर 1998 के दूसरे बेर जेल गइले. एह केस में बेल मिलला के बाद लालूजी9जनवरी 1999 के जेल से रिहा भइले. ओह घरी लालूजी पटना के बेउर जेल में बंद रहन. जब लालूजी बेउर जेल से बहरी निकलले तs ऊ हाथी पs बइठ के अपना घरे पहुंचले. हाथी पs बइठल लालूजी के जुलूस में खूब नारेबाजी भइल रहे. उनकर समर्थक रोड पs खुशी में झूमत जात रहन. राबड़ी देवी के सरकार रहे. शासन-प्रशासन सब कुछ देख के भी अंजान रहे. कहल जाला कि लालूजी एह जुलूस के बहाने आपन बिरोधी लोग के ताकत देखावल चाहत रहन. उ ई बतावल चाहत रहन कि जेल गइला के बादो उनकर लोकप्रियता बरकरार बा. अगिला दिन टाइम्स ऑफ इंडिया में लालूजी के हाथी पs चढ़ल फोटो भी छपल रहे.\nदिल्ली भी आइल चाहत रहन हाथी पs चढ़ के\nराधामोहन एगो अउर घटना बतावे लगले. लालूजी के जेल से निकलला के बाद हाथी पs चढ़ के जुलूस निकलला के बहुत चर्चा भइल रहे. एह घटना के करीब एक हफ्ता बाद लालू जी के दिल्ली जाये के रहे. 25 जनवरी 1999 के लालू जी के दिल्ली पहुंचे के रहे. लालूजी अपना समर्थक लोग के कहले रहन कि हवाई अड्डा पs हाथी तइयार रखिहs लोग. हम हाथी पs चढ़ के दिल्ली आइब. लेकिन दिल्ली सरकार राजद नेता लोग के हाथी पs जुलूस निकाले के मंजूरी ना देलस. यातायात बेवस्था बिगड़े के हवाला देके प्रस्ताव खारिज कर देल गइल. ओह घरी अंग्रेजी इंडिया टूडे में एगो खबर छपल रहे, राजद प्रमुख लालू यादव को दिल्ली में हाथी की सवारी के लिए मंजूरी नहीं. लोग के कहनाम रहे कि लालू यादव बिहार के राजा हो सकत बाड़े लेकिन दिल्ली में उनका नियम के मोताबिक ही चले के पड़ी.\nजब प्लेन में काजू खाय़े खातिर लालूजी कइले मजाक\nराधामोहन के बात पs रेवती रमण कहले, लालूजी के राजनीत के रंग निराला रहल बा. ऊ चाहे जेल जास चाहे निकलस, दूनो स्थिति के अपना हक में इस्तेमाल करत रहन. 2002 में लालूजी स्पेशल कोर्ट में पेशी खातिर जब रांची गइल रहन तs उनका साथे अनगिनत कार के काफिला रहे. लालूजी कवनो बिधि से चर्चा में रहल चाहत रहन. अइसहीं अगस्त 2018 में जब ऊ रांची कोर्ट में सरेंडर करे जात रहन तs उनका चेहरा पs तनिको शिकन ना रहे. एह मोसकिल समय में भी ऊ हंसी-मजाक करे लगले. लालू जी हवाई जहाज से रांची जात रहन. उनका साथे पत्रकार लोग भी रहे. लालूजी एक के बाद एक इंटरव्यू देवे लगले. बोलत-बोलत लालूजी थाक गइल रहन. ऊ कुछ देर सुस्ताइल चाहत रहन कि फेन एगो पत्रकार इंटरव्यू खातिर पहुंच गइले. तब लालूजी के मजाक सूझल. लालूजी एयर होस्टेस से कहे लगले, सिस्टर ! सिस्टर देखिए ई लोग हमको काजू नहीं खाने दे रहा है. हम इतना महंगा टिकट लेकर जात्रा कर रहे हैं और अभी सब काजू बचा ही हुआ है. एतना सुनला के बाद सभे कोई हंसे लागल. सरेंडर कइला के बाद लालूजी के जेल होखे वला रहे लेकिन तबो ऊ हंसे-हंसावे के बात सोचत रहन.\nजज से कम सजाय के गोहार\nएडभोकेट रेवती रमण कहले, लालूजी जज साबेह से भी हंसी मजाक के बात कर लेत रहन. जनवरी 2018 में जस्टिस शिवपाल सिंह के अदालत में लालूजी के केस (देवघर ट्रेजरी) के सुनवाई चलत रहे. लालूजी जज साहेब से कहले, हुजूर तनी ठंढा दिमाग से हमरा पs बिचार करब. कम से कम सजाय देवे के बारे में सोचब. तब जज साहेब कहले, आपके शुभचिंतक दूर-दूर से फोन कर रहे हैं. मैं इनसे कह देता हूं कि मुझे भी पता नहीं कि केस में क्या फैसला आएगा. तब लालूजी कहले , मैंने भी लॉ की डिग्री ली है. पटना हाईकोर्ट और सुप्रीम कोर्ट दोनों जगह रजिस्ट्रेशन है. एह बात पs जज साहेब कहले, आपको डिग्री दिखानी चाहिए. लालूजी मोसकिल से मोसकिल समय में भी हंसी-मजाक से लोग के अचरज में डाल देत रहन. बतकही होते रहे कि बिधायकजी उहां गइल. बिधायकजी के देख के तीन जना चुप लगा गइले. (लेखक अशोक कुमार शर्मा जी वरिष्ठ स्तंभकार हैं.)\nBhojpuri Bhojpuri News Lalu Yadav Lalu Yadav News RJD पटना भोजपुरी भोजपुरी न्यूज रांची


भोजपुरी विशेष – कातिक पूर्णिमा के महातम अउर काशी में नहान , Bhojpuri special importance of Kartik Purnima and holy bath in kashi Varanasi Kartik Purnima 2020 – News18 हिंदी\nकाशी में कातिक पूर्णिमा नहाए के बहुत महत्व ह.\nकातिक के समान न कौनो महीना हौ, सतयुग के समान न कौनो युग हौ, वेद के समान न कौनो शास्त्र हौ अउर गंगा के समान न कौनो तीर्थ हौ.\nLast Updated : November 23, 2020, 12:53 IST\nकहीं मौका छूट न जाए...शंख बजाकर कमा सकते हैं 1 दिन में 1000 रुपए, जानें कैसे\nगाय, गोबर और भैंस...काशी में विपक्ष पर खूब बरसे मोदी, डिक्शनरी के अंतर भी बताए\nअब असल में दिखेगी काशी की भव्यता और दिव्यता, मोदी का यह सपना होने जा रहा साकार\nहिंदू पंचांग में 12 महीना में से चार महीना के पवित्र मानल गयल हौ. एही चार महीना के चातुर्मास कहल जाला. चातुर्मास अषाढ़ शुक्ल एकादशी यानी देवशयनी एकादशी से शुरू होला अउर कार्तिक शुक्ल एकादशी यानी देवउठनी एकादशी या प्रबोधिनी तक रहयला. इ चार महीना के दौरान भगवान क भक्ति अउर व्रत करय क महातम हौ. लेकिन चातुर्मास में कातिक के सबसे पवित्र महीना मानल गयल हौ. स्कंद पुराण, नारद पुराण, पद्म पुराण में कातिक नहान क फल एक सहस्त्र बार गंगा नहइले के बराबर बतावल गयल हौ.\nये भी पढ़ें : Chhath Puja 2020 - डूबत सूर्य के अर्घ्य देबे के अद्भुत परंपरा\nकातिक महीना के विष्णु भगवान क महीना मानल गयल हौ. कहल गयल हौ कि जवन फल प्रयाग में कुंभ नहइले से मिलयला, उहै फल काशी में कातिक महीना में गंगा नहइले से मिलि जाला. मान्यता हौ कि कातिक में देवी-देवता हर दिन देवलोक से उतरि के पंचगंगा घाट पर आवयलन. एही बदे पंचागंगा घाट से अस्सी घाट तक पूरे कातिक भर नहान, दीपदान अउर भगवान विष्णु क प्रतिमा बनाइके ओनकर पूजा-पाठ करय क विधान हौ.\nकातिक क महीना एह साल एक नवंबर से कृष्ण पक्ष के प्रतिपदा से शुरू भयल हौ अउर 30 नवंबर के शुक्ल पक्ष के पूर्णिमा यानी कार्तिक पूर्णिमा के दिन खतम होइ जाई. कातिक में विष्णु भगवान क पूजा के साथ ही लक्ष्मी मईया क पूजा भी कयल जाला. स्कंद पुराण में कातिक के लक्ष्मी पूजा बदे सबसे बढ़िया मानल गयल हौ. मान्यता हौ कि कातिक में गंगा स्नान, दान, दीपदान कइले से पाप कटि जाला, रोग-बियाद खतम होइ जाला अउर मोक्ष दरवाजा खुलि जाला. पुराण में कहल गयल हौ कि अगर कातिक के पुन्नमासी यानी पूर्णिमा से व्रत शुरू करय, अउर ओकरे बाद हर महीना में पूर्णिमा क व्रत रखय, रतजग्गा करय त आदमी कुल मनोरथ पूरा होइ जाला. स्कंद पुराण में कातिक क बखान कुछ अइसे कयल गयल हौ.\nन वेद सदृशं शास्त्रं, न तीर्थ गंगा समम्.\nयानी कातिक के समान न कौनो महीना हौ, सतयुग के समान न कौनो युग हौ, वेद के समान न कौनो शास्त्र हौ अउर गंगा के समान न कौनो तीर्थ हौ. लेकिन काशी में गंगा क महत्व अउर बढ़ि जाला, काहे से कि काशी देवन क देव महादेव क बसावल शहर हौ. मदन पारिजात में लिखल हौ कि पुन्य पावै बदे कातिक में सूर्योदय से पहिलय गंगा नहाइ के भगवान विष्णु अउर लक्ष्मी क पूजा करय के चाही. कातिक में खटिया-पलंग पर सूतय क मनाही हौ. जमीन पर सूतय के चाही. भोजन में गेहूं, मंूग, दूध, दही, घी जइसन शाकाहारी पदार्थन क सेवन करय क मान्यता हौ. मांस-मछरी अउर लेहसुन-पियाज न खाए के चाही. कहय क मतलब अइसन कौनो काम कातिक में न करय, जवन भगवान विष्णु के अच्छा न लगत होय.\nपंचगंगा घाट के महातम\nमान्यता हौ कि कातिक महीना में भगवान विष्णु गंगा में निवास करयलन. एही कारण से कातिक में गंगा स्नान क महत्व हौ. काशी में पंचगंगा घाट पर पांच नदिन क संगम हौ- गंगा, यमुना, सरस्वती, धूतपापा, किरणा. एही पंचगंगा घाट पर कातिक महीना में भगवान विष्णु क वास रहयला. इहै कारण हौ कि कातिक में पंचगंगा घाट पर नहाए बदे भक्तन क भीड़ उमड़ि पड़यला. कातिक नहाए बदे काशी के अलावा प्रयागराज, कुरुक्षेत्र अउर अयोध्या के भी पवित्र मानल गयल हौ. लेकिन जवन फल काशी में नहइले से मिलयला, उ दूसरे जगह नाही मिलत. बहुत लोग अइसन भी हयन कि चाहि के भी कातिक नहाए बदे काशी या गंगा नाही पहुंचि पउतन. अइसन परिस्थिति में आदमी जहां भी रहय ओही ठिअन सूर्योदय से पहिले नहाइ लेय अउर भगवान विष्णु क पूजा कइ लेय त ओहू के कातिक नहान क फल मिलि जाला. हां, नहात क समय इ मंत्र जरूर बोलय के चाही.\nनर्मदे सिंधु कावेरि जलेअस्मिन् संनिधिं कुरु.\nस्कंद पुराण में कहल गयल हौ कि जवने दिना विष्णु भगवान चार महीना के निद्रा से जागयलन यानी देव उठनी एकादशी या कातिक शुक्ल एकादशी के दिन पंचनद तीर्थ पर यानी पंचगंगा घाट पर कुल तीर्थन के साथ तीर्थराज प्रयाग अउर कुल देवतन के साथ महादेव भी उतरि आवयलन अउर पुन्य क अनुभव करयलन. कातिक में देवउठनी एकादशी के दिन तुलसी क बियाह भी होला. तुलसी के बियाह के साथ शादी-बियाह क काम शुरू होइ जाला. काशी में तुलसी बियाह के दिन पंचगंगा घाट से लेइके अस्सी घाट तक औरत लोग तुलसी क पूजा करयलिन. भगवान विष्णु के तुलसी दल चढ़ावल जाला अउर शालिग्राम के साथ तुलसी क बियाह कराइ जाला. मान्यता हौ कि कातिक में तुलसी क पूजा अउर बियाह कइले से बहुत पुन्य मिलयला, भगवान क विशेष कृपा प्राप्त होला, कुल दुख दूर होइ जाला, अउर घरे में सुख, समृद्धि आवयला.\nतुलसी बियाह के पीछे एक पौराणिक कथा हौ. जलंधर नाम क एक ठे राक्षस रहल. ओकरे मेहरारू क नाम वृंदा रहल. वृंदा पतिव्रता रहल. ओकरे पतिव्रता धर्म के नाते ही जलंधर बहुत बीर अउर पराक्रमी रहल. जलंधर के केव हराइ न पावै. उ चारो तरफ उत्पात मचउले रहल. देवता लोग ओहसे बहुत परेशान रहलन. एक दिन सब देवता भगवान विष्णु के पास जाइके जलंधर से बचावय क गुहार लगइलन. भगवान विष्णु देवतन क गुहार सुनि के वृंदा क पतिव्रता धर्म भंग करय क निश्चय कइलन. जलंधर क भेस धइके उ वृंदा के पास गइलन अउर ओकरे शरीर के स्पर्श कइलन. जलंधर ओह समय देवतन से युद्ध करत रहल. जइसय विष्णु वृंदा के छुअलन, ओकर सतीत्व भंग होइ गयल अउर जलंधर युद्ध में मारल गयल. ओकर सिर कटि के आइ के वृंदा के सामने गिरल. जलंधर क सिर देखि के वृंदा आग बबूला होइ उठल कि अगर ओकर पति युद्ध में मारल गयल त जेके उ स्पर्श कइलेस उ के हौ. विष्णु अपने असली रूप में प्रकट होइ गइलन. वृंदा ओही समय विष्णु के शाप देहलस, ’’हे विष्णु तू हमार सतीत्व भंग कइल. जा तू पत्थर होइ जा.’’ उहै पत्थर शालिग्राम कहल जाला. वृंदा के शाप के बाद विष्णु कहलन कि ’’हे वृंदा हम तोहरे सतीत्व क आदर करत हई, लेकिन तू तुलसी बनि के हमेशा हमरे संगे रहबू. जे भी कातिक एकादशी के दिन तोहरे संगे हमार बियाह करी, ओकर कुल मनोरथ पूरा होई.’’ तबय से बिना तुलसी दल के शालिग्राम क पूजा नाही होत.\nव्रत त्योहार क महीना\nकातिक महीना में सबसे ज्यादा व्रत-त्योहार पड़यलन. करवा चैथ, अहोई अष्टमी, रमा एकादशी, गौवत्स द्वादशी, धनतेरस, रूप चतुर्दशी, दिवाली, गोवर्धन पूजा, भैया दूज, सौभाग्य पंचमी, छठ, गोपाष्टमी, अक्ष्य नवमी या आंवला नवमी, देव एकादशी, बैकुंठ चतुर्दशी, कार्तिक पूर्णिमा या देव दिवाली. इ कुल त्योहारन क आपन अलग-अलग महत्व हौ अउर काशी में हर त्योहार के अलग-अलग तरीका से धूमधाम अउर श्रद्धा भाव से मनावल जाला. कातिक महीना में देव उठनी या प्रबोधिनी एकादशी क बहुत महत्व हौ. मान्यता हौ कि एही दिन भगवान विष्णु चार महीना के नीद से जागले के बाद पूरी सृष्टि के संचालन क जिम्मेदारी फिर से अपने हाथे में लेइ लेलन. भगवान विष्णु के जगले के बाद समाज में मांगलिक कार्य शुरू होइ जाला.\nकोरोना महामारी के नाते एह साल काशी में रामलीला नाही भयल. अइसन लगत रहल कि कातिक क त्योहार भी न मनावल जइहै, लेकिन प्रशासन अनुमति देइ देहलसे अउर त्योहार मनावल जात हयन. हालांकि हर साल की नाही भक्तन क भीड़ नाही हौ, काहे से कि बहरे क लोग काशी कम आइ पावत हयन.\nTags: Article in Bhojpuri, Kartik Purnima, Kashi


टटका खबर, अतवार, 8 अप्रेल 2012 | Anjoria's Weblog\nइंजीनियरिंग प्रवेश परीक्षा आजु देश भर में करावल जात बा. एह प्रवेश परीक्षा के रिजल्ट अठारह मई के घोषित कइल जाई.\nसिक्किम में जल्दिये मेडिकल कॉलेज अस्पताल खोलल जाई जवना से सिक्किम में डाक्टरन के कमी दूर हो जाई. हालांकि सिक्किम में एगो मेडिकल कॉलेज पहिले से बा\nशाही इमाम बुखारी अपना दामाद के मिलल विधानपरिषद के टिकट सपा के वापिस कर दिहलन. उनुकर कहना बा कि सात गो में नाहियो त तीन गो टिकट चाहीं मुसलमानन खातिर. इमाम बुखारी आपन भँड़ास आजम खान पर निकालत कहले बाड़न कि आजम मुसलमान कौम के दुश्मन ह आ एह शख्स का चलते मुसलमानन के नुकसान होखत बा. कहल जात बा कि इमाम चाहत रहलन कि उनुका भाईयो के टिकट दिहल जाव.\nउत्तर प्रदेश के नगर विकास मंत्री आजम खान सवाल उठवले बाड़न कि इमाम बुखारी के हैसियत का बा मुसलमानन का बीच. अपना दामाद तक के त जीता ना पवलन आ उनुकर जमानत जब्त हो गइल. आजम खान बुखारी के सलाह दिहले बाड़न कि इमाम बुखारी दिल्ली जामा मस्जिद इलाका के सेवा करसु आ दिल्ली नगर निगम में आपन अधिका से अधिका पार्षद जितावसु.\nलखनऊ हवाई अड्डा पर शनिचर का दिने दुबई से आइल एगो तस्कर के गिरफ्तार कर लिहल गइल. ओकरा देह पर जगहे जगह बान्हल कपड़ा में लुकावल डेढ़ करोड़ के सोना आ जेवरात बरामद भइल बा. मोहम्मद अफ रहीम नाम के ई तस्कर बैंगलुरु के रहेवाला ह बाकिर पासपोर्ट हैदराबाद से बनववले बा.\nउत्तर प्रदेश में तबादल के मौजूदा दौर में शनिचर का दिने एक सौ से अधिका पीसीएस अधिकारियन के तबादल कर दिहल गइल.\nप्रदेश भाजपा आपन सगरी जिला, महानगर, आ मंडल कमेटी भंग कर दिहलसि. भाजपा केन्द्रीय नेतृत्व भँउचक रहे कि प्रदेश में मिलल हार का बाद प्रदेश अध्यक्ष त अपना इस्तीफा के पेशकश कर दिहले बाकिर दोसर कवनो नेता हार के जिम्मेदारी ना सकरलसि आ अपना पद से चिपकल बइठल बा लोग.\nदू साल से सोमालिया का समुद्री डाकूअन का कब्जा में घेराइल बलिया के संतोष यादव के रिहाई करावे खातिर संतोष के पत्नी काल्हु बलिया जिलाधिकारी से गोहार लगवली. रीना यादव प्रधानमंत्री, मुख्यमंत्री, सांसद नीरज शेखर समेत महिला आयोगो से गोहार लगवले बाड़ी कि उनुका पति के जल्दी से रिहा करावल जाव.\nशनिचर का दिने राज्य के शिक्षा मित्र आ बीटीसी अभ्यर्थियन के इम्तिहान में जम के नकल चले के खबर बा. इहे लोग बाद में चल के मास्टरी करी आ विद्यार्थियन के नकल करे के कला सिखाई.\nकाशी हिन्दू विश्वविद्यालय के संस्थापक महामना पंडित मदनमोहन मालवीय के डेढ़ सौंवी जयंती पर उनुका नाम से एगो ट्रेन चलावल जाई आ एगो स्टेशन के नाम उनुका नाम पर राखल जाई. सरकार इहो तय कइले बिया कि डेढ़ सौ आ पाँच रुपिया के खास सिक्का निकालल जाई जवना पर महामना के तस्वीर होखी.\nबिहार के मुख्यमंत्री रहल राबड़ी देवी के राजद का तरफ से विधानपरिषद के चुनाव लड़वावल जाई. उनुका नाम पर पार्टी विधायक दल में मोहर लगावल गइल.\nपूर्वी चंपारण के छौड़ादानों इलाका में हीरामणि नहर रोड पर शनिचर का दिने एगो जदयू कार्यकर्ता के कुछ अपराधी गोली मार के हत्या कर दिहले.\nबक्सर के सिमरी बाजार में ट्रक से कचरा के मनोज नाम के एगो नवही के मौत हो गइल. एह दुर्घटना से खिसियाइल लोग ट्रक पर तोड़ फोड़ कइले.\nरोहतास के नदवा गाँव के तालाब से दू गो नवहियन के लाश बरामद भइल बा.\nपाकिस्तान के राष्ट्रपति आसिफ अली जरदारी आजु नई दिल्ली अइहें जहाँ ऊ दुपहरिया में प्रधानमंत्री मनमोहन सिंह के आवास पर भोज में शामिल होखीहें. ओकरा बाद ऊ अपना जियारत पर अजमेर शरीफ जइहें.\nओडिशा सरकार नक्सलियन से समझौता कर लिहलसि जवना का बाद बिचवनिया बतवले कि नक्सली इटली के पर्यटक के छोड़ दीहें. अबहीं विधायक के रिहाई खातिर सौदेबाजी जारी बा.\nसियाचीन ग्लेशियर पर तैनात एक सौ पाकिस्तानी सैनिक आजु भिनुसहरा किरन फूटे से पहिलही हिमस्खलन में जियते दबा गइले. ओह लोग के बाचे के बहुते कम उमेद बा. सियाचीन पर भारत आ पाकिस्तान दुनु का बीचे सीमा विवाद बावे आ दुनु देश के सेना बहुते भारी खर्च पर ओहिजा आपन सेना तैनात राखेलें.\nमलावी की राष्ट्रपति बिंगुआ मुथारिका के निधन का बाद ओहिजा के उपराष्ट्रपति जोएस बांदा देश के राष्ट्रपति पद के किरिया ले लिहली. जोएस मलावी के पहिला महिला राष्ट्रपति हो गइली.\nईरान के कहना बा कि ऊ आपन परमाणु कार्यक्रम जारी राखी. ई बात ऊ जापान के प्रधानमंत्री रहल यूकिओ हातोयामा से कहलसि.\nचीन कोरियाई प्रायद्वीप के हालिया घटनन पर चिंता जतवले बा जहाँ ओकर सहयोगी देश उत्तर कोरिया आपन उपग्रह प्रक्षेपित करे वाला बा. जापान एह उपग्रह के प्रक्षेपित करे वाला रॉकेट के मार गिरावे के फैसला कइले बा आ ओकर पूरा तइयारी कर लिहले बा.\nसीरिया में शनिचर का दिने भइल संघर्षन में नाहियो त सवा सौ लोग मारल गइलें जवना में ८६ गो नागरिक रहले.\nहरियाणा में पहिलका अंतर्राष्ट्रीय मेगा फिल्म महोत्सव १२ अप्रैल से रोहतक में शुरु होखे वाला बा जवना में अनेके देशी विदेशी फिलिम देखावल जाई. राज्य के मुख्यमंत्री भूपेन्द्र सिंह हुड्डा समारोह के उद्घाटन करीहें\nविशाखापत्तनम में आईपीएल क्रिकेट के बीसबीसा मैच में शनिचर का दिने चेन्नई सुपर किंग्स डेक्कन चार्जर्स के ७४ रन से हरा दिहलसि. ओने बंगलुरू में खेलल मैच में रॉयल चेलेंजर्स बंगलौर डेल्ही डेयरडेविल्स के २० रन से हरवलसि.\nआईपीएल में आजु कोलकाता नाइट राइडर्स के मुकाबला राजस्थान रॉयल्स से जयपुर में आ पुणे वारियर्स के किंग्स इलेवन पंजाब से मुकाबला पुणे में होखी.


बसपा वाली बहिना बीचे में चुनाव के बाति कहली – टटका खबर\nसोमार का दिने बसपा वाली बहिना कुमारी मायावती अनेसा कहीं भा आशा जतवली कि पीएम मोदी लोकसभा चुनाव समय से पहिलहीं करा सकेलें. आ अपना लोगन के एहला तइयार रहे के कहली. उनुका हिसाब से कांग्रेस आ भाजपा दूनू मौसेरा भाई हउवें आ दूनू दलितन के खिलाफ रहेलें. ऊ एह बाति के साफे अनदेखी क दिहली कि पिछला बेरा उनुका गोल के एकहू सीट ना मिल पावल रहुवे आ दलितो बहुमत वाला सीटन प भाजपे के बेसी जीत मिलल रहुवे. ओतना बड़हन हार का बावजूद बसपा वाली बहिना जनता के राय ना देखत अपना हार के जिम्मा ईवीएम मशीन पर डाल दिहली. अब एह सोच का साथ ऊ अगिलो बेर कवन पहाड़ तूड़ लीहें ईहो देखिए ली लोग.\nTags: बसपा, मायावती


Better U Think Mohan Singh's Page - JaiBhojpuri.com\nBetter U Think Mohan Singh\nBlog PostsDiscussionsEventsGroupsPhotosPhoto AlbumsVideos Better U Think Mohan Singh's Likes Better U Think Mohan Singh's Page\nशशि कुमार सिंह (SHASHI) leftacomment for Better U Think Mohan Singh"प्रणाम आ जय भोजपुरी\n"Oct 15, 2012Rajeev Mishra "राजीव भोजपुरिया" leftacomment for Better U Think Mohan Singh"\nभाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 15, 2011शशि कुमार सिंह (SHASHI) leftacomment for Better U Think Mohan Singh"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 15, 2011नबीन भोजपुरिया ( NB ) leftacomment for Better U Think Mohan Singh"बेटर यु थिंक मोहन जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 15, 2010Ashutosh Ranjan leftacomment for Better U Think Mohan Singh"जन्मदिन के बहुत बहुत बधाई आ शुभकामना....."Oct 15, 2010Better U Think Mohan Singh updated their profileAug 8, 2009Admin leftacomment for Better U Think Mohan Singh"राधा मोहन जी, जयभोजपुरी डॉट कॉम पर राउर स्वागत बा..."Aug 8, 2009Better U Think Mohan Singh is nowamember of JaiBhojpuri.comAug 8, 2009 Welcome Them! RSS\nSimple General person nothing special.............\nAt 9:41am on October 15, 2012, शशि कुमार सिंह (SHASHI) said… प्रणाम आ जय भोजपुरी\nAt 2:45pm on October 15, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:40am on October 15, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 10:47am on October 15, 2010, नबीन भोजपुरिया ( NB ) said… बेटर यु थिंक मोहन जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 12:55am on October 15, 2010, Ashutosh Ranjan said… जन्मदिन के बहुत बहुत बधाई आ शुभकामना..... At 4:42pm on August 8, 2009, Admin said… राधा मोहन जी, जयभोजपुरी डॉट कॉम पर राउर स्वागत बा... No comments yet!


महाराजंगज – टटका खबर\nगोरखपुर, 10 जुलाई (वार्ता). पूर्वोत्तर रेलवे के वाराणसी मण्डल के महाराजगंज से मसरख ले बनावल गइली नईकी बड़ी रेल लाइन पर 12 जुलाई का दिने ट्रेन चला के ओकर स्पीड ट्रायल सीआरएएस के मौजूदगी में कइल जाई. पूर्वोत्तर रेलवे के प्रवक्ता बतावत बाड़न कि रेल लाइन का अगल-बगल रहे वाला लोगन के चोतावल गइल बा\nसिवान जेल में बंद कैदी के मौत\nमहाराजगंज इलाका के छोटका टेघड़ा गाँव के रहे वाला पचास बरीस उमिर के पासपति चौधरी सोमार का दिने अदालत में सरेंडर कइले रहुवे. ओकरा पर गैरकानूनी शराब बेचे के मुकदमा रहुवे. बुध के रात खाना खइला का बाद अचानके ओकर तबियत खराब हो गइल. इलाज खातिर ओकरा के सदर अस्पताल भेजल गइल बाकिर ओकर मौत\nराजद नेता प्रभुनाथ सिंह काल्हु कहलन कि बिहार के महाराजंगज लोकसभा सीट के उपचुनाव मई में हो सकेला आ एह चुनाव में आपन उम्मीदवारी बतावत चनचौरा के मधोपुर गाँव में एगो सभा में कहलें कि उनकर लड़ाई सीधे नीतीश से बा. कहलन कि नीतीश से कबो उनकर दोस्ती रहल बाकिर अब नइखे. नीतीश सभका के


Top Bhojpuri actresses without makeup look like these | Bihar feed\nHome/News & update/बिना मेकअप के देखिए ये मशहूर भोजपुरी एक्ट्रेस !\nभोजपुरी अभिनेत्रियाँ बिना मेकअप के !\nआपने सभी लोकप्रिय भोजपुरी अभिनेत्री अपने चमकदार अवतारों में ऑनस्क्रीन चमकते हुए देखा है, क्या आपने कभी सोचा है कि वे मेकअप के बिना कैसे दिखते हैं? तो आज हम इस पोस्ट के जरिये , यहां हम आपको कुछ भोजपुरी अभिनेत्री को उनके बिना -मेकअप फोटो दिखा रहे हैं की वे बिन मेकअप मे कैसी दिखती हैं\nakshara singh without makeup amrapali dubey without makeup anjana singh without makeup Bhojpuri actresses without makeup kajal raghwani without makeup monalisa without makeup Priyanka Pandit without makeup rinku ghosh without makeup top 10 Bhojpuri actresses without makeup


Moto Z 2018 Kingsman VIP Special Edition Price in India, Full Specs - February 2020 | Digit\nउत्पाद के नाम : Moto Z 2018 Kingsman VIP Special Edition\nपिक्सेल घनत्व (PPI) : 534\nग्लास मे खरोच ना लागी : Shatterproof\nपिछे वाला कैमरा मेगापिक्सेल : 12 & 12 MP\nMoto Z 2018 Kingsman VIP Special Edition Smartphone 5.5 -इंच स्क्रीन Capacitive Touchscreen के साथ आवेला, जौना के रेज़ल्यूशन 1440 x 2560 पिक्सल तथा पिक्सल घनत्व 534 पर इंच बा | और एकर रैम4&6GB बा. Moto Z 2018 Kingsman VIP Special Edition Android 7.1 ओएस पे काम करेला.\nMoto Z 2018 Kingsman VIP Special Edition Smartphone December 2017 मे लॉंच भईल रहे|\nएकर स्क्रीन Shatterproof स्क्रॅच रोधक डिसप्ले के वजह से सुरक्षित बा|\nफोन Qualcomm MSM8998 Snapdragon 835 प्रोसेसर से संचालित बा|\nफोन मे 2730 mAh बैटरी लागल बा|\nMoto Z 2018 Kingsman VIP Special Edition मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nफोन मे प्रमुख कैमरा 12 & 12 MP मेगा पिक्सेल शूट करे वाला बा|\nMoto Z 2018 Kingsman VIP Special Edition के कैमरा मे Auto Focus,Face Detection,HDR,Panorama Mode,Touch Focus,Digital Zoom,Video Recording लोड बा|


विनम्र श्रद्धांजलि : अनुभूति शांडिल्य ‘तिस्ता’ – Sarv Bhasha Trust\nविनम्र श्रद्धांजलि : अनुभूति शांडिल्य ‘तिस्ता’\nस्मृति शेष : अनुभूति शांडिल्य ‘तिस्ता’\nअइसना समय में जब भोजपुरी मतलब अश्लीलता के धारणा बन गइल होखे आ एकरा के आधार बना के भोजपुरी लोककला के नकार देवे के साजिश हो रहल होखे, ओइसना में अनुभूति शांडिल्य के पारंपरिक व्यासशैली में वीर कुँअर सिंह के लोकगाथा के प्रस्तुति सुखद ‘अनुभूति’ के प्रतीक बन गइल रही. भावपूर्ण नृत्य आ ओजपूर्ण गायन के अनूठा तालमेल एह ‘अनूभूति’ के विशिष्टता प्रदान करत रहे।\nवइसे तऽ अनुभूति की उम्र महज तेरह साल रहे जब ऊ मैथिली- भोजपुरी अकादमी दिल्ली के सहयोग से आयोजित दादा देव ग्राउंड, द्वारका में आपन पहिला प्रस्तुति दिहले रहे. बाकि एतना काँच उमिर में एह बुचिया के लय, ताल, आरोह, अवरोह, भाव, मुद्रा आ रस के बेहतर समझ साफ-साफ महसूस होत रहे. एह के ओकर प्रस्तुति में महसूसल जा सकता रहे. मूलत: छपरा जिला के रिविलगंज बाजार के रहे वाली विद्यार्थी अनुभूति देश के बड़हन मंचन पऽआपन कला आ हुनर के जौहर देखवली आ आपन डंका बजवली।\nहमके ऊ दिन याद बा जब दिल्ली में उनकर पहिला प्रस्तुति रहे. अपना एह बेटी पऽ छपरा केतना गर्वांवित महसूस करत रहे एकर अंदाजा अनूभूति के हेडमास्टर साहेब के एह टिप्पणी में झलकत बा- ‘बेटी, जा दिल्ली में भोजपुरी के जोत जगा आवऽ. हमार आशीर्वाद बा. टेस्ट परीक्षा के फिक्र मत करऽ. भोजपुरी के मान-मर्यादा स्थापित करे के एह परीक्षा में सफल होखऽ…’\nदिल्ली में तीन दिन तक चलल ओह लोक-उत्सव में अनूभूति अपना प्रतिभा के प्रदर्शन बेहद कुशलता के साथ कइली।\nदादा देव ग्राउंड, पालम में अनूभूति के प्रतिभा देख के वरिष्ठ पत्रकार पद्मश्री राम बहादुर राय जी कहनी, ‘भोजपुरी माटी प्रतिभा के खान रहल बिया अनूभूति के देख के इ विश्वास अउर पुख्ता होत बा कि एह माटी में प्रतिभा आजो जन्म लेत बाड़ी स. अनूभूति बड़हन मँच के कलाकार बाड़ी. भोजपुरी संस्कृति के एह सबसे कम्र उम्र के संस्कृति-दूत खाति हमार आशीष बा…’\nदिल्ली सरकार द्वारा आयोजित एह ‘लोक-उत्सव’ में अनूभूति के प्रस्तुति के देख के इ कहीं से ना लागत रहे कि ई उनकर पहिला मंचीय प्रस्तुति हऽ. ओह घरी कला समीक्षक डॉ. धीरेंद्र मिश्र जी के कहनाम रहे,-\n‘अनुभूति के रूप में भोजपुरी के ‘तीजनबाई’ मिल गइल बाड़ी. ऊ भोजपुरी में अपना तरह के अनूठा प्रयोग कइले बाड़ी. उनकर खनकत आवाज़ आ भावमय नृत्य सीधे-सीधे श्रोता-दर्शक के दिल में उतरे में सक्षम बा।\nअद्भुत दृश्य! मनमोहक वीर रस, करूण रस आ कई गो राग के भाव गंगा। भाव, भावाभास, भावप्रबलता, भावसबलता के अद्भुत संयोग. सबसे आकर्षक रहल ‘अर्धनाराच छन्द’ के प्रयोग जवन आजकल देखे के नाहीं मिलेला. आदिकाल में एकर प्रयोग पृथ्विराजरासो में मिलेला. हमनी के समाज में विभिन्न लोकगायक आ कलाकार तमाम लोकशैलियन के सृजन कइलें. हजारन कलाकार तऽ आपन मय जिनगी एही में खपा दिहने. इतिहास आ परंपरा के आत्मसात करत एह विशिष्ट व्यास शैली में दक्षता हासिल कइल अनूभूति के लगन आ प्रयोगधर्मिता के प्रतिफल हऽ।\nलोकधुनन के माहिर संगीत साधक पिता उदय नारायण सिंह से मिलल विरासत के अनूभूति विस्तार दिहली. अनुभूति अपना गाथा से एक साथ दू गो समानांतर युद्ध लड़त रहली. एक ओर तऽ ओह योद्धा (वीर कुँअर सिंह) के लड़ाई के इयाद दिलावत बिया जवना के कबो ऊ स्थान ना मिलल जवन मिले के चाहत रहे… अउर दोसरा ओर भोजपुरी के अस्मिता के युद्ध…\nदरअसल भोजपुुरिया लोक परिदृश्य में अनुभूति जइसन नया कलाकार के ऊभरल बदलाव के वकालत करत रहे. एगो 13-14 साल के बच्ची, 80 साल के पुरनिया से राउर परिचय करावत बिया आ उहो ए तरे कि रउआ लागे लागत बा कि रउआ 1857 के दौर में चल गइनी।\nअनूभूति के प्रस्तुति एह बात के भी तस्दीक करत रहे कि भोजपुरी लोककला के परिदृश्य में भोजपुरियापन अब लौटत बा. नया राह, नया दिशा, कुछ नया जमीन तलासत, कुछ पुरान विरासत के सहेजत अनूभूति जइसन कलाकार के सशक्त मौजूदगी सुखद रहे।\nबाकि आजु (28 अगस्त 2018) करोड़ों भोजपुरियन के उम्मीद के तुड़ के इ कलाकार एह दुनिया के रंगमंच के अलविदा कह दिहलस. जब भी भोजपुरी कला के बात चली तऽ एह तिस्ता के योगदान के भी याद कइल जाई. भोजपुरिया मानस पऽ ओकर सदियन ले छाप साफ-साफ महसूस होत रही… लोर भरल आँखिन से श्रद्धांजलि।\nसाभार : देवेन्द्र नाथ तिवारी\nBhojpuri Current News\nThis Month: 1302


खबर एक नजर में (30 जून 2011) – टटका खबर\nपूर्णिया से भाजपा के जीत\nकाल्हु भइल मतगणना का बाद पूर्णिया विधानसभा सीट के उपचुनाव में भाजपा उम्मीदवार किरण केसरी कांग्रेस उम्मीदवार रामचरित्र यादव के तेईस हजार छह सौ पैंसठ वोट से हरा के जीत गइली. माकपा के अमित सरकार तिसरका जगहा पर रहलन बाकिर उनुका मात्र सत्रह हजार एक सौ तेरह मत मिलल. कांग्रेस के तीस हजार सड़सठ वोट मिलल जबकि किरण केसरी के तिरपन हजार सात सौ बत्तीस वोट मिलल.\nनिघासन के दौरा कर के राहुल वापिस लवटलन\nअपना पुरान आदत के दोहरावत काल्हु राहुल गाँधी फेर यूपी में अपना रायबरेली दौरा से अचानके लखनऊ खातिर निकल पड़लन. लखनऊ चहुँपलन त लोग सोचल कि ऊ डा॰सचान का परिवार से भा आईबीएन सेवन का आफिस पर जा सकेले. बाकिर सुरक्षा एजेन्सियन के धता बतावत ऊ एगो निजी कार से निघासन चल गइलन आ ओहिजा ओह लड़िकी का परिवार वलान से भेंट कइलन जवना के निघासन थाना के सिपाही बलात्कार के असफल कोशिश का बाद मार दिहले रहले आ मामिला के फाँसी लगावल बतावत रहले.\nआजु से चवन्नी चलल बन्द हो गइल\nआम प्रचलन में त जमाना से अठन्नी ले नइखे चल पावत जवना के भिखमंगो लेबे से इन्कार कर देले बाकिर रिजर्व बैंक का आदेश पर आजु से चवन्नी प्रचलन में ना रही. एक जमाना में एह चवन्नी के ढेर मोल रहे बाकिर बढ़त महँगाई का साथ सिक्का बनावे के खरचा ओकरा दाम से बेसी लागे लागल. दोसरे ओकर कवनो इस्तेमालो ना रह गइल त रिजर्व बैंक ओकरा के बन्दे कर दिहलसि. बाकिर अगर रउरा सभ का लगे चवन्नी भा ओहसे छोट दोसर पुरनका सिक्का होखे त घबड़इला के जरूरत नइखे. ओह सिक्कन के दाम अब धीरे धीरे बढ़ते जाई काहे कि सिक्का बिटोरे वाला लोग अब ओकर बेसी दाम दी.\nअन्ना हजारे नीतीश कुमार से भेंट कइले\nअन्ना हजारे अपना लोकपाल बिल के मसविदा के जानकारी देबे आ ओकरा खातिर समर्थन जुटावे का क्रम में नीतीश कुमार से मुलाकात कइलन. उनुका टीम के लोग भाजपा के आडवाणी से मिल चुकल बा आ काल्हु सीपीएम के प्रकाश करात से भेंट कइल लोग. अन्ना के मुलाकात आजु सोनिया गाँधी से होखे वाला रहुवे बाकिर कार्यक्रम में बदलाव का चलते अब २ जुलाई के मुलाकात होई.\nसिंगुर के जमीन लवटावे पर रोक\nपश्चिम बंगाल के मुख्यमंत्री ममता बनर्जी के खास मुद्दा बन चुकल सिंगुर के जमीन उनुका के छोड़े के तईयार नइखे. काल्हु सुप्रीम कोर्ट सरकार के एह फैसला पर रोक लगा दिहलसि कि किसानन के जमीन लवटा दिहल जाई काहे कि टाटा मोटर्स ओह जमीन पर कारखाना ना लगवलसि. सुप्रीम कोर्ट कहले बा कि एह मसला पर हाई कोर्ट के फैसला आवे तक किसानन के जमीन ना लवटावल जाव. हाई कोर्ट से एह मसला पर आपन फैसला एक महीना में दे देबे के कहल गइल बा.\nजाति के गिनिती शुरु हो गइल\nत्रिपुरा राज्य से जाति आधारित जनगणना के काम आजु से शुरु कर दिहल गइल. राजनीतिक रूप से महत्वपूर्ण एह मुद्दा पर फजीहत से बाचे खातिर\nकेन्द्र सरकार एह काम के जिम्मेदारी राज्य सरकारन के दे दिहले बिया.एह गिनिती पर पूरा देश में ३८ अरब रुपिया खरच होखे जा रहल बा. बहुते लोग के माँग रहुवे कि देश में एक बेर जाति गिना जाये के चाहीं जवना से आरक्षण मुद्दा पर कवनो सही राय बनावल जा सके..\nबाबा बरफानी के दर्शन शुरु हो गइल\nजम्मू काश्मीर में ४६दिन चले वाला अमरनाथ यात्रा के पहिला जत्था बाबा बरफानी के दर्शन कइलसि. सबले पहिले राज्य के राज्यपाल एन एन वोहरा बाबा बरफानी के दरसन कइले. जम्मू से आजु दोसरका जत्था रवाना हो गइल जवना मरं २१८५ यात्री शामिल बाड़न. यात्रा के सुरक्षा खातिर पुख्ता इन्तजाम करे के सरकार दावा कइले बिया.\nसरकार अब कालेजन के फीस बढ़ावे के तइयारी में\nकेन्द्र सरकार अब अपना नियन्त्रण में चले वाली संस्थानन के फीस बढ़ावे के तइयारी शुरु कर दिहले बिया. नेशनल इंस्टीच्यूट आफ टेक्नोलाजी में सालाना पचास हजार रुपिया फीस लिहल जाई. आईआईटी में दू से अढ़ाई लाख रुपिया महीना फीस करे के प्रस्ताव बा. सरकार के मंशा बा कि हर तीन साल बाद फीस में बढ़ोतरी करे के नियमे बना दिहल जाव.\nटेस्ट मैच के दुसरका दिन\nआजु वेस्ट इंडीज तीन विकेट का नुकसान पर बनावल तीस रन से आगा खेले के शुरुआत कइलसि. शुरुआत खराब रहल आ ओकर दू गो विकेट सस्ते में निपट गइल. बाद में खराब मैच का चलते खेल बाधित हो गइल. वेस्ट इंडीज पाँच विकेट का नुकसान पर ९८ रन बना पवले बा. जबकि भारत अपना पहिलका पारी में खराब आ पक्षपाती अंपायरिंग का बावजूद २०१ रन बनवले बा. काल्हु धोनी के आउट करावे खातिर अंपायर के गलत गेंद देखावल गइल रहे.\nखबर एक नजर में (1 जुलाई 2011)


छपरा न्यूज (अतवार, 13 सितंबर 2015) – टटका खबर\nजीतन राम माँझी के पेंच फँसवला का चलते शनिचर का दिने राजग के सीट बँटवारा के एलान ना हो सकल. माँझी के जिद्द बा कि उनुका रामविलास पासवान के लोजपा का बराबरे सीट दीहल जाव काहे कि उनुका साथे तेरह गो विधायक बाड़ें जबकि लोजपा में एको ना. एह पेंच के सझुरावे में राजग के लोग लागल बा आ आजु अतवार के देर साँझ ले एकर काट निकालल जा सकेला.\nविधानसभा चुनाव में खुलेआम मुस्लिम राजनीति करे खातिर जानल जाए वाली आल इंडिया मजलिस-ए-इत्तेहादुल मुस्लिमीन बिहार के सीमांचल के किशनगंज, अररिया, कटिहार आ पूर्णिया में चुनाव लड़े के एलान कर दिहले बिया. एह से घबराइल महागठबन्हन का तरफ से ओवैसी पर भाजपा से साँठ गाँठ राखे के आरोप लगावल जात बा.\nबिहार भर में चुनाव आचार संहिता लाँघेवालन पर मुकदमा दर्ज होखे के सिलसिला चालू हो गइल बा. शनिचर का दिने पटना पुलिस पीरपैंती के विधायक के स्कॉर्पियो जब्त क लिहलसि जब ओहमें पाँच लाख रुपिया नगदी मिलल.\nपी.एम.सी.एच. में डेंगू से पीड़ित सिवान के एगो नवही के मौत हो गइल बा. पचास लोग के खून के जाँच भइल जवना में से 18 जने में डेंगू के लक्षण मिलल. एहमें से 8 गो पटना के आ बाकी लोग बक्सर, मुंगेर, पूर्णिया, भोजपुर, पश्चिम चंपारण, बेगुसराय, औरंगाबाद आ गोपालगंज के बावे. ओने गया में जापानी इंसेेफ्लाइटिस से दू जने के मौत हो गइल.\nकाल्हु जवन तय भइल रहे ओह में भाजपा के 160-164 सीट, लोजपा के 39-41, रालोसपा के 25 गो आ हिअमो के 15 गो सीट देबे के बात करीब करीब तय भइल रहुवे. अब हो सकेला कि लोजपा आ रालोसपा के दू दू गो सीट कम क के हिअमो के दे दीहल जाव आ माँझी के कुछ लोग के भाजपा के टिकट पर लड़ावल जाव.\nछपरा नगर परिषद इलाका में बिना अनुमति लिहले मकान बनावे वाला करीब एक सौ से बेसी लोग पर नोटिस जारी भइल बा. एह लोग के सात दिन भितरे बतावे के बा कि बिना नक्शा पास करवले मकान काहे बनवले.\n19 तारीख के पश्चिम चंपारण से चुनाव प्रचार के शंखनाद करे अइहें कांग्रेस उपाध्यक्ष राहुल गांधी बाकिर उनुका संगे मंच पर चारा घोटाला में सजा पा चुकल लालू यादव ना रहीहें बाकिर नीतीश कुमार हाजिर रहीहें.\nलहलादपुर के मशहूर महावीरी मेला शनिचर का दिने जनता बाजार में हँसी खुशी का बीच पूरा हो गइल. मेला में लागल आर्केस्ट्रा में नवहियन के भीड़ देखे जोग रहुवे. एह दौरान सुरक्षा व्यवस्था बनवले राखे खातिर छह गो थाना के पुलिस के लगावल गइल रहे. आजु महावीरी झंडा निकले वाला बा. ई झंडा हर साल भादो के अमावस का दिने निकलेला.\nदिल्ली पुलिस सोनपुर में छापेमारी क के रेलवे में नौकरी दिआवे का नाम पर ठगी करे वाला एगो बड़का गिरोह के पर्दाफाश कइलसि. एह गिरोह के एगो मेंबर के सोनपुर के राहर दियारा से गिरफ्तार क के ले गइल हालांकि गिरोह के मास्टर माइंड भाग निकले में सफल रहल. ई गिरोह बाकायदा जाली बहाली पत्र दे के कहीं गेट मैन, कहीं ट्रैक मैन त कही गैंग मैन बना के बहाल करा देत रहुवे. शुरु में तीन चार महीना बाकायदा तनखाहो मिलत रहुवे बाकिर ओकरा बाद छह महीना के छुट्टी पर भेज दीहल जात रहुवे. एकर खुलासा तब भइल जब उत्तराखंड अल्मोड़ा के एगो नवही दिल्ली के थाना में प्राथमिकी दर्ज करवलसि.\nसिवान के सेवानिवृत वीएलडब्ल्यू के घर के जंगला तूड़ के घुसल डकैत शुक का रात बूढ़ा आ बुढ़िया के बान्ह दिहलें आ एक एक सामान के तलाशी ले के6लाख के गहना कपड़ा आ करीब6हजार नगदी उठा ले गइले. एह लोग के बेटा बेटी पटना में रह के पढ़ाई करेलें.\nछपरा के जयप्रकाश विश्वविद्यालय के सिडिंकेट के बईठक 15 सितंबर के बोलावल गइल बा.\nTags: News in Bhojpuri from Chapra and Bihar, छपरा, छपरा न्यूज, बिहार विधानसभा चुनाव, सि‌वान, सोनपुर


टटका खबर, शनिचर, 30 दिसम्बर 2017 – टटका खबर\nभारत का नाराजगी जाहिर कइला का बाद फिलस्‍तीन पाकिस्तान में अपना राजदूत वालिद अबू अली के ओहिजा से वापिस बोला लिहलसि आ खेद जतवले बा कि अनजाने में राजदूत ई गलती क दीहलन.\nलखनऊ के सआदतगंज इलाका के यासीनगंज में एगो मदरसा में बन्न क के राखल 52 गो नाबालिग लइकियन के पुलिस छोड़ा लिहलसि आ ओह मदरसा के संचालक मोहम्मद तयाब ज़िया के गिरफ्तार क लिहलसि. लइकियन के कहना बा कि ओहना का साथे गलत काम कइल जात रहुवे आ मना कइला प मारल पीटल जात रहुवे.\nगोण्डा के तरबगंज इलाका में कउड़ा तापत परिवार प माटी के देवाल भस गइल आ एगो लइका आ एगो औरत के ओहिते मौत हो गइल. एगो अउर मेहरारु घवाहिल हो गइल बाड़ी.\nगुजरात का सूरत से आइल एगो व्यापारी अपना करजा से परेशान होके गोरखपुर के कैन्ट इलाका के एगो होटव में जहर खा के जान दे दीहलसि.\nमिर्जापुर के जाफरखानी प्राथमिक विद्यालय के ओह मास्टर के निलंबित क दीहल गइल बा जवना प कुछ छात्र आरोपलगवले रहलें कि ऊ वंदेमातरम आ भारत माता के जय बोलला प पिटाई करत रहुवे.\nबिहार आ यूपी में जाड़ा आ कुहासा के कहर शुको का दिने जारी रहल आ एहमें अबहीं कुछ दिन ले राहत मिले के उमेद नइखे लउकत. घन कुहासा का चलते शनिचर का दिने पटना हवाई अड़्डा से सात गो हवाई जहाजन के उड़ान रद क दीहल गइल आ आठ गो रास्ता बदल दीहल गइल. रेलो गाड़ियन के रद्द करे आ देरी से चलला के दौर बदस्तूर जारी बा.\nविवादित फिलिम पद्मावती के प्रमाणित करे का मामला में सेंसर बोर्ड के कहना बा कि निर्माता अगर चाहसु त फिलिम के नाम बदलि के एकरा के देखा सकेलें. कुछ सीन काटलो गइल बा आ सर्टिफिकेटो यूए दरजा के मिली. फिलिम का शुरुआत में देखावे के पड़ी कि फिलिम कल्पना के कहानी प बनल बा.बोर्ड के एह फैसला से करणी सेना आ मेवाड़ राजपरिवार आपन नाराजगी जतवले बा.\nगोपालगंज के कुचायकोट इलाका में पंजाब नेशनल बैंक के सासामुसा शाखा प डकैती डाल के दिनदहाड़े पौने लौ लाख रुपिया लूट ले गइले सँ डकैत. बतावल जात बा कि आठ गो डकैत तीन गो मोटरसाइकिल से आइल रहलें आ लूट के आराम से निकल भगलें.\nसोनपुर थोनो के भरपुरा मे एगो नवही दुकानदार के जान ले लीहले सँ पहिले से घात लगा के बइठल बदमाश. गोला बाजार प आपन हार्डवेयर के दुकान बंद क के लवटत घरी भइल हमला. नवही के जान ओहिजे चल गइल.\nकउरा का आगि से भइल अगलगी में रिविलगंज का जानटोला में गरीबन के चार गो झोपड़ी आ सामान जर के राख हो गइल. एह अगलगी में दू गो बचवा बचिया झँउस के मर गइलें.\nसीतलपुर परसा रोड प भइल सड़क हादसा में बभनगाँवा के एगो अधेड़ के मौत हो गइल. उनुका बाइक के एगो बोलेरो वाला धक्का मार के भाग गइल. बाइक चलावत उनुकर पोता घवाहिल हो के बाँच गइल बा.\nछपरा जिला के कानून व्यवस्था ठीक ना रख सकला का चलते चार गो थानेदारन के तबादला क दिहल गइल बा. टाउन थाना, एकमा थाना, सोनपुर थाना आ नगरा थाना के प्रभारी एहमें शामिल बाड़ें.\nबलिया नगरपालिका के बइठक में बाहरी आदमी का मौजूदगी पर कुछ सभायद विरोध कइलें त बवाल हो गइल. एही बीचे कुछ सभासद तोड़फोड़ मचा दिहलें. नगरपालिका बोर्ड के ई दुसरकी बइठक रहुवे.\nहजारन स्टेज शो, सैकड़न कैसेट, दर्जनो टीवी शो कइले भोजपुरी गायक आ गड़हा विकास मंच के सांस्कृतिक प्रकोष्ठ के महासचिव रविन्द्र कुमार राजू के शनिचर सबेरे बनारस का अस्पताल में मौत हो गइल. राजू के लीवर खराब हो गइल रहुवे. अंतिम संल्कार भरौली के गंगा घाट प भइल जहाँ सैकड़ों लोग आपन श्रद्धांजली देबे जुटलें.\nलोककवि रामदेव गोंड़ का पहिलका बरखी प उनुका गाँव मिश्र के मठिया प सांस्कृतिक कार्यक्र करावल गइल जवना में जाला भर से आइल कलाकार गोंड़ऊ नाच प्रतियोगिता में शामिल भइलें.\nछुट्टी प गाँवे आइल सिपाही आजमगढ़ इलाका के दमदिअवना गाँव के संतोष यादव के लाश रहर का खेत में फेंकल मिलल. सबेरे खेते गइल संतोष के धारदार हथियार से हत्या क के लाश फेंक गइल रहलें सँ हत्यारा.\nबनारस के चेतगंज राज्यकर विभाग में फोर्थ ग्रेड के कर्मचारी रमेश चन्द्र वर्मा पता ना कवना कारण अपना रिटायरमेंट से एक दिन पहिले फाँसी लगा के जान दे दिहलन. ओने उनुकर सहकर्मी उनुका विदाई समारोह के तइयारी में लागल रहलें.\nTags: गड़हा विकास मंच, गोपालगंज, गोरखपुर, छपरा, जाड़ा, पद्मावती फिलिम, फिलिस्तीन, बनारस, बलिया न्यूज, भरौली, मदरसा, मिर्जापुर, रविन्द्र कुमार राजू, रामदेव गोंड़, सोनपुर


बसपा के बहिन मायावती के नौटंकी – टटका खबर\nराय्जसभा सांसद आ बसपा के बहिन मायावती आजु राज्यसभा से इस्तीफा दे दिहली. बाकिर पूरा धेयान रखली कि उनुकर इस्तीफा सकरा ना सके. पुरनिया सांसद होखला का चलते उनुका निकहा से मालूम बा कि सांसदी से इस्तीफा महज एक लाइल के होखेला आ इस्तीफा का साथे कवनो कारण ना दीहल जा सके. बाकिर बसपा के बहिन मायावती पूरा तीन पेज के ढढ्ढर लिख के राज्यसभा चेयरमैन के सँउपले बाड़ी. खबर में अइला के मकसद पूरा हो गइला का बाद बसपा सुप्रीमो मायावती के इस्तीफा नामंजूर होखहीं के बा एहसे इस्तीफा प कवनो बात कइला के जरुरत नइखे.\nबसपा के बहिन मायावती के सदस्यता वइसहूं अप्रेल 2018 में पूरा होखे के बा आ ओकरा बाद बसपा के अिसन बेंवत नइखे कि ऊ मायावती के फेरु से राज्यसभा में पँहुचवा सके. एह कारण से देर सबेर, एह बहाने भो ओह बहाने मायावती के पूरा कोशिश रही कि नारी मुई घर संपति नासी, माथ मुड़ाय भए सन्यासी वाला अंदाज में नोह कटवा के दलित हित ला शहीद हा जाए के मौका मिल जाव.\nवइसे हो सकेला कि सपा के मनुहार करा के भा ओकरा साथे गठबन्हन क के मायावती फेरु सांसद बन जासु. लोकसभा चुनाव लड़े के गलती ऊ करीहें ना, ई तय बा.\nमायावती के मकसद पूरा हो गइल बुझात बा. मायावती के सामने लालू प्रस्ताव रखलै बाड़न कि अगर ऊ चहीहें त लालू उनुका के बिहार से राज्यसभा भिजवा सकेलें. असल में लालूओ एहघरी परेशान बाड़न आ कवनो बरियार आड़ खोजे में लागल बाड़न. एह हालात में मायावती के साथ दे के ऊ बिहार के दलित वोट अपना पाला में खींचे के सपना देखत बाड़न. मायावती लालू के सहारा लेसु चाहे ना लालू आपन चाल चल दिहले बाड़ें आ उनुका एकर राजनीतिक फायदा मिल सकेला.\nTags: बसपा के बहिन, मायावती


नेहा श्री के मिलल मेहरारूवन के आशीष | Anjoria\nPosted by Editor | Aug 17, 2014 | फिल्म, मनोरंजन |0|\nमहिला प्रधान भोजपुरी फिलिम ‘सजना मंगिया सजाई द हमार’ में राजस्थानी सिने स्टार नेहाश्री के अभिनय आ सादगी से खुश होके महिला दर्शक इनका के आत्मा से आशीर्वाद देता बाड़ी कि नेहाश्री कामयाबी के सीढ़ी दर सीढ़ी चढ़त जासु.\nफिलिम के सफलता के आलम ई बा कि रिलीज होखला का छह हफ्ता बादो फिलिम हर जगहा सुपरहिट चलत बिया. अनेके सिनेमाघर मे खुद नेहाश्री जा के फिलिम के प्रोमोशन करत बाड़ी आ फिलिम देखे आइल मेहरारूवन के सौभाग्य के प्रतीक बिंदिया बाॅटत बाड़ी. जवाब मे उ लोग इनका के आत्मा से आशीष देत बा.\nमैनास प्रोडक्शन प्रा. लि. के बैनर के फिलिम ‘सजना मंगिया सजाई द हमार’ के सेंसर बोर्ड से यू सर्टिफिकेट मिलल बा जवन बतावत बा कि भोजपुरी के ई सचहू पारिवारिक फिलिम बावे. एकर निर्माता हलचल सिंह आ निर्देशक ओमप्रकाश यादव हउवे.\nPreviousरानी चटर्जी आ संजय पाण्डेय फेरू एक बेर साथ मे\nNextमल्टी स्टारर फिल्म ‘हमसे बढ़कर कौन’ के शूटिंग शुरू बा\nविराज भटट ‘पंचायत‘ ले के आवत बाड़न


बिहार के १०१वाँ स्थापना दिवस – टटका खबर\nबिहार आजु अपना स्थापना के १०१वाँ सालगिरह मनावत बा. एह दिन अनेके कार्यक्रम आयोजित कइल जाई. पटना गाँधी मैदान में होखे वाला कार्यक्रम के उद्घाटन मुख्यमंत्री नीतीश कुमार आजु साँझे करीहें. तीन दिन चले वाला एह समारोह ला अनेके विभाग आपन आपन पंडाल लगवले बाड़न. कई जगहा नाच, संगीत, नाटक, फिलिम शो, कवि सम्मेलन, मुशायरा वगैरह करावल जाई. भोजपुरी कलाकारन के शिकायत बा कि सरकार बिहार के कलाकारन के अनदेखी करत दोसरा राज्यन से कलाकारन के बोलवले बिया.\nTags: बिहार स्थापना दिवस


नयी दिल्ली 16 अगस्त (वार्ता) भारत सरकार आपन पुरान प्रधानमंत्री रहल अटल बिहारी वाजपेयी जी के निधन पर उनुका सम्मान में सात दिन के राष्ट्रीय शोक के एलान कइले बिया. उनुकर आखिरी संस्कारो आजु साँझे राजघाट का लगे स्मृति स्थल में कइल जाई.\nप्रधानमंत्री नरेन्द्र मोदी के अध्यक्षता में काल्हु राति एहिजा भइल केन्द्रीय मंत्रिमंडल के बइठक में ई फैसला कइल गइल. वाजपेयी जी का सम्मान में देश में आजु से 22 अगस्त ले राष्ट्रीय शोक मनावल जाई आ एह सगरी सरकारी भवनन पर राष्ट्रीय ध्वज अधवे पर फहरावल जाई. एह दौरान कवनो सरकारी समारोह आयोजित ना कइल जाई.\nवाजपेयी जी के आखिरी संस्कार पूरा राजकीय सम्मान का साथे राजघाट का नियरा राष्ट्रीय स्मृति स्थल में कइल जाई.\nआखिरी संस्कार का दिने केन्द्र सरकार के सगरी कार्यालय केन्द्रीय उपक्रमों में दुपहरिया बाद छुट्टी रही. राष्ट्रीय शोक का अवधि में विदेशों में भारतीय मिशनन आ उच्चायोंगनो पर राष्ट्रीय ध्वज आधा झुकल रही.\nभारतीय जनता पार्टी के अध्यक्ष अमित शाह बाद में पत्रकारन के बतवलें कि वाजपेयी जी के आखिरी संस्कार साँझ चार बजे राजघाट का नियरा राष्ट्रीय स्थल पर कइल जाई.\nआम जनता के दर्शन ला उनुकर पार्थिव शरीर भाजपा के केन्द्रीय कार्यालय पर राखल जाई. काल्हु रात देर ले वाजपेयी जी के सरकारी आवास पर खासमखास लोगन के ताँता श्रद्धांजलि देबे ला लागल रहुवे.